Саудия Арабистони Германиядаги элчисини ортга чақиртириб олди\n07:34 / 18.11.2017\nАр-Риёд Берлиндаги элчисини маслаҳатлашувлар ўтказиш учун чақиртириб олди ҳамда Германиянинг Саудия Арабистонидаги элчисига норозилик нотасини йўллади. Бу ҳақда қироллик ташқи ишлар вазирлигидаги манбага иқтибос келтирган ҳолда SPA ахборот агентлиги хабар берди.\n“Қироллик Германиядаги элчисини чақиртириб олишга ҳамда Германия элчисига асосланмаган баёнотлар юзасидан норозилик нотаси юборишга қарор қилди”, деб айтилган хабарда.\nХабарга кўра, бу чоралар Германия ташқи ишлар вазири Зигмар Габриэлнинг ливанлик ҳамкасби билан учрашувда Саудия Арабистони ҳақида айтган бир қатор гапларидан кейин кўрилган.\nХабарда айтилишича, бу гаплар “ҳайрат ва аччиқланиш келтириб чиқаради”.\n“Қироллик бу баёнотларни нотўғри маълумотларга асосланган, шошма-шошар қилинган ва минтақадаги барқарорликка кўмак бермайдиган деб ҳисоблайди”, дейилган хабарда.\nСаудия Арабистони ташқи ишлар вазирлигидаги манба Германия ташқи ишлар вазирининг гаплари “қироллик террорчиликка қарши курашда ўзининг ишончли ҳамкори деб ҳисоблаган дўстона Германия ҳукуматининг позициясини ифодаламаслигини” айтган.\nСаудия Арабистони Германия элчи


By IxlosOrg on 07/27/2020 МАҚОЛАЛАР Пайғамбаримизнинг кун тартиби\nПайғамбар саллаллоҳу алайҳи ва саллам асрга азон айтилгандан кейин одамлар йиғилишини кутар эдилар. Асрдан олдин тўрт ракаат нафл ўқишга чорлаб, бундай деганлар: “Асрдан олдин тўрт ракаат нафл ўқиган кишини Аллоҳ раҳматига олсин”.\nОдамлар йиғилгач, чиқиб асрни ўқир эдилар. Одатда асрни олдинги вақтида ўқир эдилар. Анас разияллоҳу анҳу айтади: “Аср намозини Расулуллоҳ саллаллоҳу алайҳи ва салламдан кўра эрта вақтида ўқийдиган одам йўқ эди”. Аср намозида пешин намозидаги қироатларининг ярмича қироат қилар эдилар.\nНамоздан сўнг саҳобаларга юзланиб ўтирар эдилар. Айтмоқчи бўлган бирон гаплари бўлса, айтар эдилар. Бир куни аср намозидан кейин саҳобаларга юзландилар ва бундай дедилар: “Билмадим, сизларга бирон ҳадис айтсаммикин ё айтмасаммикин?” Саҳобалар: “Ё Расулуллоҳ, агар яхшилик бўлса айтинг. Бошқа гап бўлса, Аллоҳ ва Расули билувчироқ”, дедилар. Пайғамбар саллаллоҳу алайҳи ва саллам: “Қай бир мусулмон мукаммал таҳорат олса, сўнг беш вақт намозни ўқиса, бу иши ўша намозлар оралиғида қилинган гуноҳлар учун каффорат бўлади”, дедилар.\nБир марта аср намозидан сўнг саҳобаларга юзланиб, шундай дедилар: “Қай бирингиз таҳорат олса, таҳоратни мукаммал қилса, сўнг: “Ашҳаду ан ла илаҳа иллаллоҳ ва анна Муҳаммадан абдуҳу ва расулуҳу” деса, унга жаннатнинг саккиз эшиги очилади ва у хоҳлаганидан киради. Қайси мусулмон таҳорат олиб, таҳоратни муккаммал қилса, сўнг икки ракаат намоз ўқиса, намозни ихлос билан ўқиса, албатта унга жаннат вожиб бўлади”, дедилар.\nАсрдан кейинги суҳбатлари пешиндан кейинги суҳбатларига қараганда озроқ бўлар эди. Чунки Пайғамбар саллаллоҳу алайҳи ва саллам одамларга малол келиб қолишини истамас эдилар. Унинг ўрнига уйларига қайтиб, ишларини охирига етказиб, овқатга тайёргарлик кўришларини маъқул кўрар эдилар.\nПайғамбар саллаллоҳу алайҳи ва саллам аср намозини ўқиб бўлганларидан кейин ҳамма хотинларининг уйларига бирма-бир кириб чиқар эдилар. Ҳар биридан бўса олиб, уларга меҳр кўрсатар эдилар. Сўнг кимнинг навбати бўлса, ўшанинг уйида қолар эдилар.\nГоҳида барча хотинлари навбати келганнинг уйига йиғилишар эди. Эҳтимол, бундай ҳолат тун узун ва кундуз қисқа вақтларда бўлгандир. Чунки бунда асрдан кейин ҳаммаларининг уйларига бирма-бир кириб чиқиш учун вақт етмайди. Шунинг учун Пайғамбар саллаллоҳу алайҳи ва саллам кимнинг уйида тунайдиган бўлсалар, барча хотинлари ўшанинг уйига йиғилишар эди.\nБир куни Ойша разияллоҳу анҳонинг уйига йиғилишди. Ўшанда Зайнаб разияллоҳу анҳо келган эди. Расулуллоҳ саллаллоҳу алайҳи ва саллам уйга киргач, қўлларини Зайнабга узатдилар. Ойша: “Бу Зайнаб” деган эди, Пайғамбар саллаллоҳу алайҳи ва саллам қўлларини тортдилар. Кейин Зайнаб билан Ойша айтишиб қолдилар. Ҳатто овозлари баланд кўтарилди. Шу вақт намозга иқомат айтилиб қолди. Абу Бакр йўлдан ўта туриб, уларнинг овозларини эшитди ва: “Ё Расулуллоҳ, намозга чиқинг, уларнинг оғизларига тупроқ сочинг”, деди. Расулуллоҳ саллаллоҳу алайҳи ва саллам чиқиб кетдилар. Ойша разияллоҳу анҳо: “Ҳозир Пайғамбар саллаллоҳу алайҳи ва саллам намоз ўқиб бўлганларидан сўнг Абу Бакр келиб, менинг таъзиримни беради”, деб ўйлади. Пайғамбар саллаллоҳу алайҳи ва саллам намозни ўқиб бўлганларидан кейин Абу Бакр Ойшанинг олдига кириб, уни: “Шундай ҳам қиласанми?” деб қаттиқ койиди.\nПайғамбар саллаллоҳу алайҳи ва саллам аср намозидан сўнг уйларига кириб, икки ракаат намоз ўқидилар. Ҳолбуки, у зот асрдан кейин намоз ўқишдан қайтарар эдилар. Сабаби бундай бўлган эди: ўша куни Абдулқайс қабиласидан Исломни қабул килган бир жамоа келган эди. Улар билан машғул бўлиб, пешиндан кейинги икки ракаатни ўқий олмаган эдилар. Ўша намозни асрдан кейин ўқиб қўйдилар. Кейин ҳам асрдан кейин икки ракаат намоз ўқийдиган бўлдилар. У зот агар бир пайтда намоз ўқисалар, ўша пайтда намоз ўқишни одат қилар эдилар. Ойша разияллоҳу анҳо айтади: “Аллоҳга қасам, Пайғамбар саллаллоҳу алайҳи ва саллам асрдан кейинги икки ракаат намозни ҳаётдан кўз юмгунларигача ўқиб юрдилар”.\nПайғамбар саллаллоҳу алайҳи ва саллам асрдан кейин кўп вақтларини уйларида хотинлари билан ўтказар эдилар. Хотинларига меҳрибон эдилар. Пайғамбар хонадонида илмий музокаралар, савол-жавоблар бўлар эди. Расулуллоҳ саллаллоҳу алайҳи ва саллам бу ишларга бағрикенглик билан қарар эдилар. Бир куни Ойша разияллоҳу анҳо даъват йўлида у зотга етган энг оғир мусибат ҳақида сўраб: “Ё Расулуллоҳ, сизга Уҳуд кунидан ҳам оғирроқ кун бўлганми?” деди. Пайғамбар саллаллоҳу алайҳи ва саллам: “Қавмингдан кўп қийинчиликка йўлиқдим. Мен улардан йўлиққан энг оғир нарса Ақаба куни бўлди. Ўшанда Ибн Абду Ёлил ибн Абду Кулоб қавмидан мени ҳимоя қилишларини сўраганимда улар сўровимни қабул қилмадилар. Шунда ғам-алам ила орқамга қайтдим. Ғам-ғусса ичра йўлда эканман, Қарнус-саолибга етганимда ўзимга келдим. Бошимни кўтариб қарасам, устимда бир булут менга соя бериб турган экан. Қарасам, Жаброил алайҳиссалом. У менга нидо қилиб: “Аллоҳ таоло қавмингизнинг сизга айтган сўзларини ва жавобларини эшитди. Аллоҳ сизга тоғларга масъул фариштани юборди. Унга хоҳлаган ишингизни буюринг”, деди. Тоғларга масъул фаришта менга салом бериб, деди: “Эй Муҳаммад, Аллоҳ таоло қавмингизнинг сизган айтган сўзларини эшитди. Мен тоғларга масъул фариштаман. Раббингиз мени сизга жўнатди. Амрингизга мунтазирман. Агар хоҳласангиз, уларнинг устига икки Ахшаб тоғини тўнкариб қўяман”, деди. Расулуллоҳ саллаллоҳу алайҳи ва саллам: “Йўқ, мен Аллоҳ таоло уларнинг пуштикамарларидан ёлғиз Аллоҳга ибодат қиладиган ва Унга ширк келтирмайдиган инсонлар чиқаришини умид қиламан”, дедилар.\nБир куни Пайғамбар саллаллоҳу алайҳи ва саллам Ойша разияллоҳу анҳога: “Қиёмат куни ким мукаммал ҳисоб-китоб қилинса, азобланмай қолмайди”, дедилар. Ойша разияллоҳу анҳо эшитган нарсасини тушунмаса, албатта у ҳақда сўраб, аниқлаштириб олар эди. Бу сўзнинг ҳам тагига етиш учун: “Аллоҳ таоло Қуръонда: “Кимнинг китоби ўнг томонидан берилса, у жуда енгил ҳисоб қилинади”, демаганми?” деди. Пайғамбар саллаллоҳу алайҳи ва саллам: “У ҳисоб-китоб эмас. Амалларини кўрсатиш, холос. Ким қиёмат куни мукаммал ҳисоб-китоб қилинар экан, азобланмай қолмайди”, дедилар.\nБир куни Ҳафса разияллоҳу анҳога бундай дедилар: “Мен Бадр ва Ҳудайбия жангида қатнашган бирон киши дўзахга кирмайди деб умид қиламан, иншооллоҳ”. Ҳафса: “Ё Расулуллоҳ, Аллоҳ таоло: “Сизлардан ҳар бирингиз албатта унга (дўзахга) кирувчидир. Раббингиз буни узил-кесил ҳукм қилиб қўйган” (Марям-71) демаганми?” деди. Пайғамбар саллаллоҳу алайҳи ва саллам: “Мана бу оятни эшитмаганмисан?” – деб қуйидаги оятни ўқидилар: “Кейин Биз тақводор кишиларни ундан қутқарамиз ва золим кимсаларни дўзахда тиз чўккан ҳолларида қолдирамиз” (Марям-72).\nПайғамбар саллаллоҳу алайҳи ва саллам ҳақиқатга етишиш учун ақл юритиш, тафаккур қилиш ва баҳс-мунозарага имконият бермаганларида эди, оилада бундай илмий баҳслар, савол-жавоблар бўлмаган бўлар эди.\nГоҳида аср намозидан кейин баъзи саҳобалар у зотни қайсидир муносабат билан бирон ўтиришга чақирар эдилар. У зот чақириққа ижобат қилиб борар эдилар. Бир куни асрдан сўнг Бани Салималик бир киши: “Ё Расулуллоҳ, туя сўймоқчи эдик. Сиз ҳам келсангиз хурсанд бўлардик”, деди. Пайғамбар саллаллоу алайҳи ва саллам: “Хўп” дедилар. Сўнг бир неча саҳобалар ҳамроҳлигида унинг уйига бордилар. Боришса, ҳали туя сўйилмаган экан. Кейин туя суйилиб, гўшти майдаланди ва таом пиширилди. Қуёш ботишидан олдин уни тановул қилишди.\n Қаранг: “Муснад Таёлисий” (2048). “Муснад Аҳмад” (650, 1375, 5980).\n Қаранг: “Саҳиҳ Муслим” (646, 647). “Саҳиҳ Бухорий” (541, 599). “Муснад Таёлисий” (962). “Муснад Аҳмад” (14969, 19767, 19796).\n Бу ҳақдаги манба пешин намоздаги қироатлари ҳақида айтилган ўринда зикр қилинди.\n Қаранг: “Мусаннаф Ибн Аби Шайба” (7648), “Саҳиҳ Муслим” (231), “Саҳиҳ Бухорий” (160, 164).\n Қаранг: “Муснад Аҳмад” (17393), “Саҳиҳ Муслим” (234).\n Қаранг: “Муснад Аҳмад” (24765), “Сунан Абу Довуд” (2135).\n Қаранг: “Муснад Аҳмад” (12014, 13136, 13496), “Саҳиҳ Муслим” (1462).\n Қаранг: “Саҳиҳ Бухорий” (586, 587, 590, 593, 1233, 16310). “Саҳиҳ Муслим” (820, 834, 835).\n Маккадаги икки катта тоғ.\n Қаранг: “Саҳиҳ Бухорий” (3231). “Саҳиҳ Муслим” (1795).\n Қаранг: “Муснад Аҳмад” (24200). “Саҳиҳ Бухорий” (103, 6537). “Саҳиҳ Муслим” (2876).\n Қаранг: «Саҳиҳ Муслим» (2496).\n Қаранг: “Саҳиҳ Муслим” (624). “Муснад Абу Авона” (1037).\nAvvalgi maqolaЭй иймон келтирганлар (57): Шайтонга эргашиш оқибати ва Аллоҳ мўминларни шайтондан сақлаши\nKeyingi maqola Субҳидам сабоқлари(2): Қимматга тушган нисён (3)


'Мен совет даврига қайтишни истамайман ' - BBC News O'zbek\n'Мен совет даврига қайтишни истамайман '\nОлег Вовненко, Киевлик ишбилармон\nМен 66 йилда туғилганман, шунинг учун Совет Иттифоқи қулаган йили мен 25 ёшларда эдим. Ҳар бир нормал одам ўшанда келажакка катта хушбинлик билан қараганди. Чунки ўшанда бизда мавжуд бўлган тузум ҳамманинг жонига текканди. Биз иқтисодий жиҳатдан ҳаммадан орқада қолаётганимизни билардик, хориждан бизга етиб келаётган ҳамма нарсадан бизда чиқарилаётган нарсалар тенгалаша олмасди. Шунинг иттифоқ қулаган вақти, мен ҳамма номидан албатта гапира олмамайн лекин шахсан мен ўзим ўта хушбинлик билан қабул қилгандим.\nМен армияда маҳфий қўшинлар сафида хизмат қилгандим. Совет Иттифоқи қулаши билан атиги икки йилдан сўнгина АҚШга сафар қила оламан деб, ҳеч ҳам ўйламагандим. Ўша вақтда мен Маданият уйида саҳна безакчиси бўлиб ишлардим ва ўзимнинг кичик бизнесимни ҳам бошлагандим. Ана шу жиҳатдан иттифоқ қулашидан кейин ишларим қандай кетар экан, деган ҳаяжонли бир кутиш ҳам бор эди менда. Совет даврида ўз шахсий ширкатингни риволантириш имконсиз эди.\nУмидларим умуман олганда рўёбга чиқди. Ширкатимда кўпроқ махсулот чиқара бошладим, маданият уйидаги ишимдан кетдим. Ўзимни мутлақа шахсий ширкатга бағишладим, имкониятлар катта эди. Лекин охирги вақтларда мамлакатмизда норинжлар ва уларга рақиб сиёсий гуруҳлар ўртасида кураш бошланиб кетди. Мана ўша рақиб гуруҳлар қудратга ҳам келишди. Мана энди қийин давр бошланди. Мен чиқарадиган махсулотлар асосан сайёҳлар учун муўлжалланганди. Украинада бўҳрон бошланиши биалноқ, сайёҳлар сони тушиб кетди. Бошқа томондан ҳозирги ҳукумат ишбилармонларни қисувга ола бошлади, солиқларимизни ошириб юборишди. Мен турмуш ўртоғим билан икки патент асосида ишлардик, қатор ишчидларни ёллагандик. Мана ҳозир битта патентни бекор қилиб, ҳамма ишчиларни бўшатиб юборишга мажбур бўлдик. Хотиним иккаламаиз бир амаллаб ширкатни юргизиб турибмиз...\nМамлакатимиз дастлаб демократия томон анчайин кўп илгари қадамларни ташлади. Лекин одамлар ҳамиша ҳам эришган нарсапларидан қониқавермайдилар. Яна ҳам яхшироқ бўлсин, деб ўйлашди шекилли мана шу партяи учун овоз беришди. Бу партия эса кўплаб нарсаларни ваъда бердию, ҳеч нимани амалга оширмади. Ҳуллас ҳозирда биз бир ерда туриб қолдик. Ўнгимизда имкониятларни кўрмаяпмиз. Фақатгина янги сайловларни кутяпмиз, балки ўшандан кейин бирон нарса ўзгариб қолар, албатта агар қаллобликлар бўлмаса.\nШўролар Иттифоқи менинг хотирамда жуда яхши ўрнашиб қолган. Мен ўша даврга яқин ҳам боргим келмайди. Ортаг қайтим келмайди, умуман. Ўша даврдан кўра ҳозирда мавжуд салбий ҳолатлар ҳам менга маъқул. Чуник мен осуда ухлашим мумукин, энг ёмон холатда эса бу ердан кетиш имконига эга эканлигимни биламан.\nҲамма ҳам ўзини мендек ҳис қилади деб айта оламайман. Кимдир совет даврини қўмсаётгандир. Ўша вақтда ота-оналари ҳукумат тепасида бўлганлар, махсус дўконларда савдо қилиш имконига эга бўлаганлар, имтиёзларга эга бўлагналар, ҳамма нарсага эриша олганлар -ўшаларнинг фврзандалри ўша вақтларни қўмсаётгандирлар. Масалан биз ҳар беш йилда собиқ синфдошлар учрашиб турамиз. Кимда ким ўз қўли билан бирон нарса қилишга қодир бўлган бўлса ўз бизнесларини очиб, ишлари юришиб кетган. ОТа-онасининг кетидан иш кўришга ўрганиб қолганлар эса судралиб юришибди. Лекин уларнинг ҳам баҳзиларига ота оналари бирон давлат корхонасини хусусийлаштириб берган бўлса ишлари юришиб кетганлар ҳам бор.\nНима бўлса ҳам бизда демократия бор. Телевизор орқали хоҳлаган нарсамни кўра оламан, хоҳлаган газетамни ўқий оламан. Ҳар қандай мавзуда фикр алмашиб, ўз нуқтаи назримни ошкор изҳор эта оламан. Албатта ҳозирда қудратга келган партия оммавий ахборот воситалрини озгина сиқувга олмоқда, лекин барибир совет даври билан солиштирганда анча эркинмиз.\nМана бизларни ҳозир турли божхона иттифоқларига жалб қилишяпти, Белорус, Қозоғистон ва рОссия билан. Мен буни хоҳламасдим. Мен эркин бозор тарафдориман. Бозорда эркин рақобат бўлиши керак. Божхона иттифоқига кириб эса биз Оврўпо томон яқинлашиш ўрнига яна собиқ иттифоқчиларга яқинлашиб қоламиз. Охирги 20 йил ичида масалан Россия бизни қаерга чорламаган бўлсин ҳамиша ўз шартларини ўтказиб келган.


54 спортчидан 77 та медаль ва 6-ўрин. Жакартада Параосиё ўйинлари ниҳоясига етди (сарҳисоб) - Parstoday\nоктябр 13, 2018 18:09 Asia/Tashkent\n6 октябрь куни Индонезиянинг Жакарта шаҳрида старт олган III ёзги Параосиё ўйинлари бугун 13-октябр кунида ўз ниҳоясига етди. Сўнгги кунга белгиланган тўртта спорт тури бўйича баҳслар якунланди ва айни пайтда ёпилиш маросими бўлиб ўтмоқда.\nIII Параосиё ўйинлари, Жакарта-2018: 54 спортчидан 77 та медаль (35+24+18)\nЖаҳон чемпионатида ҳузур топган терма жамоалардан қийматли ҳайкаллар ясаш. (СУРАТЛАР)\nЭрон оғир атлетикачилари жаҳон чемпионатида яна 5 медални қўлга киритдилар\nЎзбекистон оғир атлетикачилари жаҳон чемпионатида 5 медални қўлга киритдилар


Татаристондаги фестиваль "Имом Абу Исо Муҳаммад Термизий" бадиий фильми билан очилади\n8 Апр 2019 1988\nЖорий йилнинг 21-25 апрель кунлари Татаристон республикасида Қозон мусулмонлар халқаро ХV-кинофестивали бўлиб ўтади. Фестивал ўзбек киноижодкорлари томонидан суратга олинган “Имом Абу Исо Муҳаммад Термизий” номли бадиий фильми билан очилади.\n“Имом Абу Исо Муҳаммад Термизий” номли бадиий фильм режиссёри Абдухалил Мигноров бошчилигидаги ижодий гуруҳни кинофестивал ижрочи директори Миляуша Айтуганова таклиф қилган.\nФестиваль мусулмон оламидаги киноижодкорлар ўртасида бағрикенглик, тинчликсеварлик, матонат ва инсонпарварлик ғояларини фильмларда тараннум этиши билан машҳурдир. “Имом Абу Исо Муҳаммад Термизий” бадиий фильмининг Тошкетдаги премъераси 20 апрелда бўлиб ўтиши мўлжалланган.\nФильм ижодкорлари ўз ижод маҳсулларини ўзбек киномухлисларига рамазон туҳфаси сифатида тақдим этишни мақсад қилишган.\nМаълумот учун, мазкур кинофестиваль 2005 йилдан буён “Маданият мулоқотидан - мулоқот маданияти сари” шиори остида ўтказилиб келинмоқда.\n30 Апр 2020 4916\n1 Мая 2020 3506\n1 Мая 2020 3362\n3 Мая 2020 3229\n2 Мая 2020 2887\n4 Мая 2020 2835\n6 Мая 2020 2634\n4 Мая 2020 2574\n1 Мая 2020 2486\n1 Мая 2020 2109\n13 Мая 2020 2040\n5 Мая 2020 1998\n14 Мая 2020 1533\n15 Мая 2020 1446\n30 Апр 2020 1412\n16 Мая 2020 1335


Ўзнефтмаҳсулот: "Ваҳимага тушманг, бензин билан муаммо бўлмайди" / Ўзбекистон янгиликлари, энг сўнгги хабарлар\n12 ноябр 2013, 11:59 1369 кўрилди\nКомпания матбуот хизматининг хабар беришича, ҳозирда АЁҚШларда навбатлар кузатилмоқда. Бунга "Ўзнефтмаҳсулот"га боғлиқ бўлмаган омиллар сабаб бўлмоқда.\nБиринчидан, бензин нархининг ошиши ҳақида тарқалган миш-мишларга ойдинлик киритадиган бўлсак, такроран маълум қиламизки, йил охиригача бензин нархи кўтарилмайди, дейилади компания баёнотида.\nИккинчидан, аҳоли орасида шу йилнинг декабрь ойида АЁҚШларда бензин бўлмаслиги ҳақида тарқалган миш-мишлар ҳам асоссиз бўлиб, компания декабрда АЁҚШларга нафақат режадаги миқдорда балки, ишлаб чиқариш ҳажми ортагин муносабати билан қўшимча равишда бензин тарқатилиши ҳақида маълум қилади.\nУчинчидан, таъкидлаш зарурки, юқорида келтирилган миш-мишлар сабаб автомобиль эгалари бензин кўпроқ харид қилишга, ҳатто уйларида ва гаражларда заҳирага олиб қўйишга уринишмоқда. Баъзида бензинни тўлдириб олиб, нарироқда идишга бўшатиб яна қайтадан бензин олишга уринишлар ҳам учраб турибди. Шу ўринда ёнувчи маҳсулотларни мумкин бўлмаган жойларда сақлаш оқибатлари ачинарли бўлиши мумкин.\nТўртинчидан, таъбир жоиз бўлса асосий сабабларидан бири шук, шаҳарда йилдан-йилга автомобиль сони ортиб бораяпти ва табиий равишда бензинга бўлган талаб ошмоқда.\nАЁҚШларда вазиятни барқарорлаштириш учун "Ўзнефтмаҳсулот" АК томонидан нефтни қайта ишлаш заводларида ишлаб чиқаришни ошириш, жумладан, импорт эвазига углеводород хом-ашёларини олиб келиш орқали бензинга бўлган талабни қондириш учун зарур чоралар кўрилмоқда.\n"Юқоридагиларни инобатга олиб, миш-мишларга ишонмасликни ва ваҳимага тушмасликни сўраймиз", - деб хабар беради "Ўзнефтмаҳсулот" АК.


Хоразмда Chevrolet Labo кичик юк машиналарини ишлаб чиқариш бошланди\nGM O’zbekiston "Хоразм авто" заводида 27 июлдан бошлаб Chevrolet Labo русумидаги автомобилларни ишлаб чиқара бошлади.\n“Ўзавтосаноат” ширкати матбуот хизматининг 28 июль куни хабар беришича, 550 килогача бўлган юкларни ташишга мўлжалланган кичик юк машинаси йилига 5 минг донадан ишлаб чиқарилади. Мазкур русумдаги автомашинани ишлаб чиқариш бўйича лойиҳа қиймати 5 миллион 900 минг долларни ташкил қилган.\n2008 йилда ташкил этилган GM O’zbekiston ширкати ҳиссаларининг 75 фоизи “Ўзавтосаноат”га, 25 фоизи АҚШнинг GM ширкатига тегишли. Йилига 250 минг дона автомобил ишлаб чиқариш қувватига эга бўлган мазкур қўшма корхона заводларида бугунги кунда 9 минг одам меҳнат қилмоқда.\nОзодлик радиоси аввалроқ Андижондаги GM O’zbekiston автомобиль заводи ишчилари 4 ойдан буён маош ололмаётгани ҳақида шикоят келгани борасида хабар берган эди.\nЎзбекистон автомобилларининг Россиядаги бозори касод бўлиши ортидан завод ишчилари ҳафтада 3 кун ишлаб, 4 кун дам олмоқда. Ўзбек автомобилларининг Россиядаги савдоси ўтган йилга нисбатан қарийиб 60 фоизга камайган.


344 Ўқиш режими + -\n«Ийд» сўзи «қайтиш» маъносини билдиради. Байрамлар қайта-қайта келгани учун «ийд» деб номланган. Энг муҳими, ийд кунлари Аллоҳ таолонинг кўплаб хайру баракаси мўмин-мусулмонларга қайта-қайта келади.\n«Ийди Фитр» Рамазон рўзасининг тамом бўлгани муносабати ила хурсандчилик ва шукрни изҳор қилиш учун шариатга киритилган байрамдир.\nАнас розияллоҳу анҳудан ривоят қилинади: «Пайғамбар соллаллоҳу алайҳи васаллам Мадинага келганларида улар икки кунда ўйнашар эдилар. «Бу иккови кун, қандоқ кун?»– деб сўрадилар. «Жоҳилиятда ўйнайдиган кунимиз эди», – дедилар. Шунда Расулуллоҳ соллаллоҳу алайҳи васаллам: «Албатта, Аллоҳ сизларга у иккисининг ўрнига улардан кўра яхши ал-Азҳо куни ва Фитр кунини берди», – дедилар. «Сунан» эгалари ривоят қилган.\nФитр куни таом ейиш, мисвок ва ғусл қилиш, ҳушбўй суртиш ва энг яхши кийимларни кийиш ва садақаи фитрни бериш мандубдир. Икки ийд кечаларини ибодат ила ўтказиш, аҳлига кенгчилик ва серобчиликка шароит яратиш. Нафл садақаларни имконига қараб, одатдагидан кўпроқ қилиш. Кўринган ҳар бир мусулмонга хурсандчилик ва шодлик изҳор қилиш. Яқин кишиларни, ёру дўст ва асҳобларни зиёрат қилиш яхшидир.\nИбн Аббос розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр закотини рўзадор учун беҳуда гап-сўз ва ҳаракатлардан покланиш ва мискинлар учун таомланиш бўлсин, деб фарз қилдилар. Ким уни намоздан олдин адо қилса, у мақбул закот бўлур. Ким уни намоздан кейин адо қилса, садақалардан бир садақа бўлур». Абу Довуд, Насаий ва Аҳмад ривоят қилишган.\nРасулуллоҳ солаллоҳу алайҳи васаллам: «Ким фитр кечасини ва ал-Азҳо кечасини савоб умидида бедор ўтказса, қалблар ўладиган кунда унинг қалби ўлмас», – дедилар». Имом Тобароний Убола ибн Сомитдан ривоят қилган.\n03:17 / 06.12.2016 1601\nАндижон вилоятида Қуръон мусобақаси\nАндижон вилоятида Қуръон мусобақаси Ўзбекистон Республикасида илк бор оммавий тарзда ташкил қилинган Қуръон қироати мусобақаси Андижон вилоятида 2018 йил 1 давоми...\n14:39 / 03.02.2018 1036\n01:28 / 22.03.2019 762\nҲазрат – миллат фарзанди\nАссалaму алайкум ва раҳматуллоҳи ва барокатуҳ. Биз, кореяликлар, ҳазратнинг вафотлари муносабати билан таъзия изҳор этамиз. Қуруқ бўлмасин дея арзимас бир кичик давоми...\n19:44 / 02.02.2017 5242


Ғалла ривожини жадаллаштириш учун нима қилиш керак? - Ўзбекистон Республикаси Қишлоқ хўжалиги вазирлиги\n3 Апрел 2018 00:00\nКузги бошоқли дон экилган майдонларда шу кунларда экин ҳолатини инобатга олган ҳолда баргидан озиқлантириш, яъни суспензия сепиш, суғориш, озиқлантириш ғалла майдонларига маҳаллий ўғит солишда белгиланган апрель ойида амалга ошириладиган агротехник тадбирларни мақбул муддатда, сифатли амалга ошириш ғалладан юқори ва сифатли дон ҳосил олинишининг асосий омилларидан бири ҳисобланади.\nКузги ғалла экинларининг баҳорги парваришлашда уларнинг ҳолати, яъни 1 м2 майдондаги кўчатлар сони муҳим аҳамиятга эга. Кузги буғдойнинг найчалаш фазасининг давомийлиги 25–30 кунни ташкил этади. Шу қисқа даврда буғдой ўсимлиги бутун ўсув даврида тўплайдиган қуруқ модданинг 50–60 фоизини тўплайди. Найчалаш фазасида намлик ва озиқа моддалар етишмаслиги ҳосидорликка салбий таъсир қилади. Шунинг учун апрель ойида ғалла майдонларида намликни чекланган дала нам сиғимига (ЧДНС) нисбатан 70–75% бўлишини таъминлаш мақсадга мувофиқ.\nБошоқли дон экинларининг найчалаш фазасида ўсимликнинг эрта баҳорги ҳолатига нисбатан фарқи шундаки, бу фазада ўсимликни вегетатив органлари кўпайган ва энг асосийси поялар сони ортган бўлади. Шу сабабли буғдой найчалаш фазасида азотли ўғитлар йиллик меъёрининг 40–50 фоизи (физик ҳолатда 300–320 кг) берилади. Буғдой найчалаш фазасида ўсимликларни намлик ва озиқа моддалари билан таъминланиши муҳим аҳамиятга эга.\nКўп йиллик кузатувлар шуни кўрсатадики, эрта экилган ғалла навларида апрель ойининг 2-декадасидан бошлоқлаш фазасига киради. ўалла бошоқлаш фазасига киргандан 10 кун ўтказиб экинни 3-озиқлантириш тавсия этилади. Бунда гектарига физик ҳолда 120–150 кг меъёрда азотли ўғитлар билан озиқлантиришни амалга ошириш яхши самара беради.\nОзиқлантириш ўтказилгандан сўнг ҳар бир минтақа тупроқ-иқлим шароитидан келиб чиқиб 600–700 м3/га ҳисобида 2 марта суғориш ишлари амалга оширилади. Суғоришни шарбат усулида гектарига 5 тоннадан маҳаллий ўғит билан амалга ошириш тавсия этилади (маҳаллий ўғит таркибидан азот, фосфор ва калий микроэлементларидан ташқари буғдой ўсиб-ривожланишида зарур бўлган микроэлементлар: молибден, мис ва бошқалар ҳам бор).\nБошоқли дон экинлари ривожини яхшилаш мақсадида апрель ойида гектарига 12 кг меъёрда карбамид минерал ўғитини 300 л сувда эритиб, махсус пуркагич механизмларда сепиш яхши натижа беради. Чунки, бундай вақтда ғалла экинларининг қўшимча озуқага эҳтиёжи юқори бўлади. Шунингдек, зараркунанда ҳашаротлар ва касалликларнинг ғаллазорларга айни шу даврда кўп тарқалишини ҳисобга олган ҳолда суспензияга инсектицид, фунгицидларни қўшиб ишлатиш муҳим аҳамиятга эга.\nСуспензия сепилганда ўсимликнинг барг сатҳи қалинлашади, касаллик ва зараркунандаларга чидамлилиги ортади. Бу муҳим агротехник тадбир минерал ўғитлар самарадорлигини 6–8 баробар оширади ва ўсимликнинг сувга бўлган талабини 20–25 фоизгача камайтириш имконини беради. Пировард натижада 1000 дона дон вазни ортади, ҳосилдорлик 4–5 центнерга ошиши баробарида доннинг технологик сифат кўрсаткичлари яхшиланади.\nўаллага ишлов беришда кимёвий препаратларни эрта тонгда ёки кечки салқинда ишлатаётганда ҳаво очиқ, ҳарорат 18–25°С атрофида, намлик 65 фоиздан кам бўлмаслиги лозим. Бунда шамолнинг тезлиги секундига 3 м/с. дан ошмаслигига эътибор қаратиш керак.\nБу йилги қиш фасли ҳар йилгидан илиқ, ёғин миқдори кам бўлганлиги ҳамда эрта баҳорда ёғингарчиликнинг кўп бўлиши кузги ғалла ривожига ўз таъсирини кўрсатмоқда. Бу эса ғаллазорларда занг ва бошқа замбуруғли касалликларни, зараркунандаларнинг кўп тарқалишига олиб келиши мумкин. Айниқса септариоз, сариқ ва қўнғир занг, уншудринг касалликлари, зараркунандалардан шиллиққурт (пьявица), зарарли хасва, ғалла арракаши, турли ширалар тарқалишининг олдини олиш учун кимёвий препаратлардан фойдаланиш мақсадга мувофиқдир. Касаллик ва зараркунандаларга қарши кураш чоралари кўрилмаса, ғалла ҳосилининг 45–50 фоизгача камайишига олиб келади.\nМаълумки, ғаллазорларда учрайдиган касалликлар споралари, зараркунанда ҳашаротлар имогалари, уруғлари (тухумлари) ва личинкалари дала четларида, дала уватларида, суғориш ва зовур тармоқлари қирғоқларида сақланиб қолиб, аксарият йилларда кучли совуқ таъсирида нобуд бўлиши кузатилган. Аммо кузги-қишки мавсумда ҳаво ҳароратининг нисбатан илиқ ва баҳор ойларини серёғин келиши касаллик ва зараркунанда ҳашаротларнинг ҳам нобуд бўлмасдан қишлаб чиқишига қулай муҳит яратди.\nАпрель ойи давомида ғаллазорларда зараркунандалар, касалликлар тарқалиш ҳолатини ҳар 7–10 кунда мониторинг қилиб бориш лозим.\nўалла майдонларида касаллик ва зараркунанда ҳашаротлар аниқланганда, уларга қарши кимёвий кураш тадбирлари ўтказилади.\nБунда касалликларга қарши Давлат кимё комиссияси рўйхатидан ўтган фунгицидлардан 33 фоизли "Альто Супер", "Файтер"(0,3 л/га), 30 фоизли "Алтис Премьер" (1–1,5 л/га), "Броадер" (0,2–0,3 л/га), 28 фоизли "Аканто Плюс" (0,3–0,5 л/га), 25 фоизли "Бампер" (0,5 л/га), "Крест" (0,5 л/га), "Титул Дуо" (0,2 л/га), "Дузол" (0,2 л/га), 22,5 фоизли "Тебумекс Плюс", "Энтоликур" (0,3–0,5 л/га) препаратларини 250–300 литр ишчи эритма тайёрлаб ишлов бериш тавсия этилади.\nғаллазорларда тарқалган зараркунанда ҳашаротлар: зарарли хасва, шиллиққурт (пьявица), ғалла арракаши, шира ва трипсларга қарши эса 20 фоизли "Багира" (0,2–0,3 л/га), "Бестселлер" (0,05–0,075 л/га, 10 фоизли "Далметрин" (0,06–0,08 л/га), 2,5 фоизли "Делцис" (0,25 л/га), 5 фоизли "Далатэ" (0,15–0,2 л/га), 55 фоизли "Агрофос-Д" (0,5 л/га) инсектицидларини қўллаш яхши самара беради.\nЮқоридаги агротехник тадбирларнинг мақбул муддатда сифатли бажарилишини таъминлаш баракали ғалла хирмонига кафолатли замин яратади.\nР.Сиддиқов, Дон ва дуккакли экинлар илмий-тадқиқот институти директори, қ.х.ф.д., РФА академиги,\nФ.Асронов, илмий ходим.


hidoyat.uz – “Мовароуннаҳр” нашриётининг сайти - Китоб – бизнинг дўстимиз\nКитоб – бизнинг дўстимиз\nКитоб – инсон маънавиятини юксалтириб, комиллик сари етакловчи кучли омиллардан биридир. Тарихий манбалардан маълумки, азал-азалдан доно халқимиз илмни қадрлаган, китобни севган ва ўзига дўст тутган. Юртбошимизнинг “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги Фармойишида дунё адабиётининг энг сара намуналарини ўзбек тилига ва ўзбек адабиётининг энг яхши асарларини чет тилларига таржима қилиш масаласига ҳам алоҳида аҳамият берилган. Маълумотларга қараганда, юртимиздаги музей ва кутубхоналарда жами 473698 та қўлёзма ва тошбосма китоб ҳамда араб ёзувида битилган ҳужжат мавжуддир.\nУлуғ аждодларимиздан қолган улкан мерос – маънавий хазина ҳисобланган китобларни ўқиш ва ўрганиш зиммамиздаги масъулиятли вазифалар эканини асло унутмайлик. Буюк сиймоларнинг табаррук изларидан бормоқлигимиз, улар қолдирган илмий-адабий меросни ўрганмоқлигимиз ҳамда ҳикматлар хазинасидан баҳра олиб, ҳаётимизга татбиқ қилишимиз лозимдир. Зеро, жаҳон ва классик адабиётимизнинг мумтоз асарларини ўқиб-ўрганиб, ундан руҳий ва маънавий озуқа олган одамнинг ҳаёт йўллари ҳамиша чароғон бўлади. Чунки таълим ва тарбиянинг асосий негизи ҳисобланган китобда илму ҳикмат хазиналари, касбу ҳунар сирлари ҳамда одоб-ахлоқ ва муомала маданияти қоидалари мужассамдир.\nИлмга ошно бўлиб, китобни дўст тутишимиз ва севиб ўқишимиз бизларни абадий саодат сари етаклаб, бу ёруғ дунёда ҳам, охиратда ҳам азизу мукаррамликка эриштиради. Ҳадиси шарифда бундай баён қилинади: “Ҳазрат Сулаймон (алайҳиссалом)га мол-мулк ва илм танлаш ихтиёри берилганида у зот илмни танладилар. Шунда у зотга мулк ва мол ҳам ато этилди” (Дайламий ривояти).\nҲадиси Қудсийда Аллоҳ таоло Иброҳим (алайҳиссалом)га: “Мен ўзим илму ҳикмат эгасиман ва барча олимларни яхши кўраман ва дўст тутаман”, деб марҳамат қилган. Илм ва унинг фазилатлари ҳақида Қуръони каримдаги оятлар ва Пайғамбаримиз Муҳаммад (алайҳиссалом)нинг кўплаб ҳадислари тарғиб қилинишига қарамасдан, кейинги пайтларда айрим ёшлар адабий муҳитдан узоқлашиб қолмоқда. Кўнгилочар сайтларга маккорлик билан жойлаштирилган бузғунчи оқимларнинг вайронкор ғоялари ҳамда ёлғон ва пуч ваъдалари орқали баъзи ғўр ёшларимизни тўғри йўлдан адаштиришга ҳаракат қилишмоқда. Айниқса, эътиқод масаласида илми саёз ёшларни чалғитиб, онгини заҳарлашга уринишларидан биз ота-оналар асло кўз юма олмаймиз.\nЮртбошимиз: “Халқнинг аниқ мақсад сари ҳаракат қилиши, давлатманд бўлиши, бахтли бўлиб иззат-ҳурмат топиши, жаҳонгир бўлиши ёки заиф бўлиб хорликка тушиши, бахтсизлик юкини тортиши, эътибордан қолиб, ўзгаларга тобе ва қул, асир бўлиши уларнинг ўз ота-оналаридан болаликда олган тарбияларига боғлиқ”, деб куюнчаклик билан таъкидлаганида бир олам маъно бор.\nМаънавий таҳдидлар ва мафкуравий хуружлар авж олган ҳозирги даврда зукко ва зийрак ёшларимиз разолатга элтувчи, қабиҳ ниятли ғанимларнинг ғаразли мақсадларини ўз вақтида англаб, ижтимоий ва диний муҳитни бузишга қаратилган ташвиқотлардан доимо огоҳ бўлишлари керак. Уларга қарши маърифий кураш усулларини билиш ва етарли даражадаги билимга эга бўлишлари учун ҳам китоб мутолааси муҳимдир.\n322 марта ўқилган.


«Дубай кўзи». Дунёдаги энг катта томоша чархпалаги очилди (видео) - xabar.uz\n«Дубай кўзи». Дунёдаги энг катта томоша...\n27.10.2021 11:37 0 1839\nДубай (БАА)да дунёдаги энг катта томоша чархпалаги очилди. Бу ҳақда «Euronews» хабар берди.\nБаландлиги 250 метрли чархпалакка «Ain Dubai» («Дубай кўзи») номи берилган. Унда 48 та кабина бор, айримларида бар мавжуд, овқат буюртма бериш мумкин. Чархпалак бир пайтнинг ўзида 1750 кишига хизмат кўрсата олади.\nАттракционни қурганлар унда ҳатто анжуманлар ва тўйлар ўтказса бўлади, дейишмоқда. Чархпалакнинг бир айланишига 38 дақиқа кетади. Кечаю кундуз ишлайди.\nДубай «Ain Dubai»


Уят деб билсангиз, бу мақолани ўқиманг! - 18 Января 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2022 » Январь » 18 » Уят деб билсангиз, бу мақолани ўқиманг!\nҲеч ҳисоблаб кўрганмисиз, умрингизнинг қанча вақтини дам олишга сарфлайсиз? Ухлаш, ўтириб телевизор кўриш эмас, айнан хорижда ёки ўзимиздаги дам олиш масканларида дам олишга. Энг илғорларимиз ҳам йилига бир ҳафта ўн кун ҳисобида, айтайлик, йигирма йил боришганда ҳам нари борса беш ой атрофида узлуксиз дам олишаркан.\nЛекин етмиш йил яшаган инсон ўз умрининг тахминан олти ойини ҳожатхонада ўтказади. Бу жараён нафақат бир инсон учун, балки бутун жамият учун муҳим. Кексаларимиз «Бирор оила ҳақида тасаввурга эга бўлмоқчи бўлсанг, ҳожатхонасига кириб кўр» деб бежизга айтишмайди. Бу тизимнинг қандай ишлаши бир оила эмас, ташкилотлар, давлат муассасалари, кўнгилочар ва умумий овқатланиш масканлари ва умуман бутун бир мамлакат ҳақида ҳам етарлича хулоса чиқаришга асос бўлиши мумкин.\nАгар бу мақоладаги мавзу сиз учун бемаъни, бачкана ва қоғозга туширишга арзимайдиган туйилса, давомини ўқимай қўяқолинг.\nБу борада энг мураккаб вазият Африканинг қатор давлатлари ва Ҳиндистонда экан. Африка давлатларида сув танқислиги ва тиббий маданиятнинг пастлиги бунга сабаб бўлса, бизнинг тасаввуримиздаги гўзал Ҳиндистонда ўта зич аҳоли учун керакли миқдорда ҳожатхоналарнинг йўқлиги, санитар ҳолатга эътибор сустлиги ва кўпчилик учун асрлар давомида дуч келган жойда бавл қилиш одатга айланиб қолганлиги экан.\nҲожатхона тизимининг яхшилиги бўйича энг етакчи давлат Сингапур эканлиги эътироф этилган. Бу давлатда ҳамма учун қулай жойлардаги ҳожатхоналар шу қадар тоза ва бенуқсон ишлайдики, ҳатто Европанинг энг ривожланган давлатлари ҳам ҳавас қилса арзийди.\nМуаммо ўта долзарблигини «Бутунжаҳон ҳожатхона ташкилоти» тузилгани ва бу ташкилот ўзининг биринчи конгрессини 2001 йилда айнан Сингапурда ўтказганлигидан ҳам билса бўлади. Чунки канализация сувларини қайтадан ичиш даражасида тозалай олган бу давлат тажрибаси бутун дунё бўйлаб ўрганишга лойиқ, деб тан олинган. Ҳозирда ҳар йили бу ташкилот навбати билан турли давлатларда катта саммитлар ўтказиб, дунё бўйлаб ҳожатхоналардаги санитар аҳволни ўрганади, зарур тавсиялар беради.\nХўш, бизда-чи, бу борада ҳолат қанақа? Албатта, "Бутунжаҳон ҳожатхона ташкилоти” рейтингида етакчи бўлмасак-да, шармандали ўнликка ҳам тушиб кетмаганмиз, яъни айтмоқ мумкинки, қониқарли ўрталик нарисидамиз. Аммо умуминсоний ва тиббий маданиятимизни ошириш учун қиладиган ишларимиз ҳали жуда кўп.\nАйниқса, ҳудуд маълум ташкилотга ёки шахсга бириктирилмаган жамоат жойларида шундай ҳолатларга дуч келамизки, бундай одамлар қаердан пайдо бўлишига ҳайратда қолмай илож йўқ. Келинг, уларнинг қилмишларини тасвирлаб ўтирмайлик, кўргансиз, яхши биласиз, энсангиз қотган, нафратлангансиз…\nЮртимиз бўйлаб узоқ сафарларга отлансангиз, албатта йўл бўйлаб тик турганича тескари қараб… иш бажараётган эркакларга дуч келасиз. Эркаклар-ку бир амаллашяпти, аммо аёллар нима қилишади? Йирик трассалар атрофида онда-сонда учрайдиган, пахсадан кўтарилиб бўз матодан «эшик» қилинган ҳожатхоналарга-ку, киргандан-кирмаган маъқул. Албатта, шуларни ҳам кимдир савоб умидида қурган, фойдаланиш учун шунчалик топшириб қўйибди, лекин уларнинг аҳволига ҳавас қилиб бўлмаслиги рост.\nПулли бўлса ҳам ҳожатхоналарни кўпайтириш зарур, айниқса шаҳарларда, аҳоли гавжум жойларда бутун бир кўчаларни кезсангиз ҳам баъзан бундай жой топа олмаймиз. Топганимиз ҳам кўнгилдагидек эмас. Ахир давлатимиз ривожланиб бормоқда, кун сайин юртимизга сайёҳлар кўпроқ ташриф буюришмоқда, шундай экан инсон ҳаёти учун элементар эҳтиёжни таъминлаш лозим. Бутун дунё фойдаланаётган биоҳожатхоналар, кўчадаги кўчма кабиналар ҳам биз учун бегоналигича қолмоқда. Ўз ҳисобларидан чиройли ҳожатхона ташкил қилганларни ва беғараз фойдаланиш учун бераётганларни умуман эшитмаганмиз. Ахир бу ҳам савобку. Яхшики масжидларимиз бор, таҳоратхоналари ишлаб турибди, ибодат қилинмаса ҳам кириш мумкин, лекин бу камлик қилади-да.\nБу масала бутун бир миллат маданиятининг бир тимсоли, демак, жиддий қараш лозим.\n* Санкт-Петербург шаҳри раҳбарияти сайёҳлардан ва аҳолидан кўплаб шикоятлар тушгани учун шаҳардаги ҳар қандай муассаса ҳар қандай инсонга ўз ҳожатхонасидан беғараз фойдаланиш имкониятини яратиши шартлиги ҳақида қарор қабул қилган.\n* Саёҳат қилганлар айтишади: Ҳиндистоннинг айрим жойларида совчи бўлиб келган куёв томонга бериладиган энг муҳим савол нима деб ўйлайсиз? Уйми, машинами, банкдаги ҳисоб рақамими? Йўқ. «Алоҳида, яъни ўзларингнинг ҳожатхоналаринг борми?» деб сўрашаркан. Бу биринчи рақамли савол экан. Шундай жойлар бор эканки, эрталаб эркаклар қатор турволиб, йўл четига «чоптирар» эканлар. Ўт ўчириш машиналари уларга сув сепиб, қочирар экан. Аммо машина ўтиб кетгач, қолган жойидан давом эттиришаркан. Айрим қизлар ҳожатхонаси йўқлиги учун мактабга бормай қўя қолишаркан. Сари нимага керак? Бу ҳимоя воситаси, аниқроғи, тўсиш учун ҳам хизмат қиларкан. Қизлар, аёллар сарида масалан, бир чиройли гулзор ичида ўтириб, гул ҳидлаётгандек кўриниб, аслида ўша гулзор ичида…\nМуаллифдан: хабарларга қараганда, мамлакатимизда жорий йилдан бошлаб жамоат ҳожатхоналарини кўпайтириш ва уларнинг ҳолатини кескин яхшилаш бўйича жиддий лойиҳалар мўлжалланган. Бундан, албатта, жуда хурсандмиз.\nКатегория: Fikr va Mulohaza qiling | Просмотров: 169 | Добавил: Sherlaruz.CoM | Теги: #uznews, #новости, #habarlar, #news, #ahborot, #Yangilik, #xabarlar, #Yangiliklar, #newsuz | Рейтинг: 0.0/0


Сабзининг кўпчиликка номаълум фойдали хусусиятлари 2-12-2021, 14:17 | Zamin.uz\nСабзининг фойдали маҳсулот эканлиги ҳаммага маълум бўлиб келган. Бу мутлақо тўғри, лекин сабзавотнинг яна бир қанча хусусиятлари мавжуд. Ушбу илдизли сабзавот рационга қўшилса, саломатлик учун кони фойдадир.\nАлбатта, сабзининг хусусиятларини аввало, кўз учун фойдаларидан бошлаш керак. Атиги бир дона сабзи кучли табиий антиоксидант бўлган А витамини кунлик қийматининг 200 фоиздан ортиғини таъминлайди. А витамини етишмовчилиги ксерофталмия – кўриш қобилиятининг пасайиши ва тунги кўрликни келтириб чиқариши мумкин. Бундан ташқари, сабзи лютеин ва зеаксантин антиоксидантларига бой бўлиб, улар кўзнинг тўр пардаси ва линзаларини шикастланишдан ҳимоя қилади ва ёшга боғлиқ кўздаги муаммони камайтиради.\nА витамини нафақат кўз учун фойдали, балки терининг ҳолатини сезиларли даражада яхшилайди, унга навқиронлик ва таранг кўриниш беради, шунингдек, қаришнинг биринчи белгилари билан курашади. Бундан ташқари, модда ўпка саломатлиги учун жуда фойдали ва нафас олиш касалликларининг олдини олади.\nСабзи таркибидаги клетчаткалар қон шакарини ва инсулин даражасини тартибга солишга ёрдам беради, шунингдек, овқат ҳазм қилиш тизимини қўллаб-қувватлайди. Сув билан биргаликда клетчаткалар узоқ вақт давомида тўқлик туйғусини таъминлайди ва ортиқча овқатланиш хавфини камайтиради. Фойдали хусусиятларнинг кўплиги билан сабзининг калорияси паст, шунинг учун улар вазн сақлайдиганларнинг рациони учун ажойиб қўшимча бўлиши мумкин.\nСабзи таркибидаги калий қон босимини тартибга солади. Бу натрий даражасини назорат қилади ва танадан ортиқчасини чиқариб ташлашга ёрдам беради, натижада юракдаги стрессни енгиллашади. Худди шу сабабга кўра, сабзи қорин дам бўлиши ва шишни енгиллаштиради.\nА ва C витаминлари комбинацияси иммунитет тизимини сезиларли даражада мустаҳкамлайди, бу айниқса, совуқ мавсумда жуда муҳимдир. Витаминлар иммуноглобулин ишлаб чиқаришни рағбатлантиради, бу эса ўз навбатида вирус ва касаллик қўзғатувчи бактерияларга қарши табиий ҳимоя ҳосил қилади. «Замин» янгиликларини «Вконтакти»да кузатиб боринг\nЯнгиликлар » Жамият » Сабзининг кўпчиликка номаълум фойдали хусусиятлари


ЧИНАКАМ СПОРТ БАЙРАМИ БЎЛАДИ - Ўзбекистон овози газетаси\nЧИНАКАМ СПОРТ БАЙРАМИ БЎЛАДИ\nНаманган шаҳрида «Баркамол авлод — 2014» спорт ўйинлари республика финал босқичига тайёргарлик ишлари якунига етмоқда. Нуфузли спорт байрами дастурида маданий-маърифий тадбирларга ҳам катта ўрин ажратилган.\nБу борада режалаштирилган ишлар хусусида вилоят Маданият ва спорт ишлари бошқармаси, Халқ ижодиёти ва маданий-маърифий ишлар вилоят илмий-услубият марказининг маданий-маърифий ишлар бўлими мудири, «Баркамол авлод — 2014» спорт ўйинларида маданий-маърифий тадбирларни ўтказиш бўйича ишчи гуруҳи вакили Абдурашид Мадалиевга айрим саволлар билан мурожаат этдик.\n— Тобора нуфузи ортиб бораётган «Баркамол авлод» спорт мусобақаларида маданий-маърифий тадбирлар спорт байрами кўркини янада ошираяпти. Бу борада Наманганда қандай режалар тузилган?\n— Бундай нуфузли спорт мусобақаси дастуридаги бадиий қисмлар, ҳеч шубҳасиз, унга ҳақиқий байрам руҳини бағишлайди. «Баркамол авлод — 2014» спорт ўйинлари бош режиссёри — Ўзбекистон Республикаси санъат арбоби Рустам Шамсиддинов раҳбарлигидаги республика ижодий гуруҳлари билан ҳамкорликда кўплаб маданий-маърифий тадбирлар режасини ишлаб чиқдик. Аввало, мусобақа иштирокчиларининг бўш вақтларида маданий дам олишларини ташкил этиш дастури тайёрланди. Ёш спортчиларнинг Намангандаги олий ўқув юртлари ва касб-ҳунар коллежлари турар-жойларига жойлаштирилишини инобатга олиб, ушбу таълим даргоҳлари ҳовлисида саҳналар барпо этилди. Оқшомги соатларда «Баркамол авлод — келажак пойдевори», «Биз буюк юрт фарзандларимиз», «Фарзандлари соғлом юрт қудратли бўлур» шиорлари остида концертлар, ижодий учрашувлар, мушоиралар ташкил қиламиз. Шунингдек, талабалар турар-жойларидаги «Маънавият ва маърифат» хоналарида «Мустақиллик арафасида ёхуд шўроларнинг сўнгги талвасаси», «Шахмат тож-дори», «Баркамол авлод — келажак таянчи», «Пойга», «Хонадон эгаси», «Бахт уйи», «Сеҳрли қалпоқча» каби 29 та ҳужжатли ва бадиий фильмлар намойиш этилади.\n— Маданий тадбирларга таклиф этиладиган санъаткорлар ҳақида маълумот берсангиз?\n— Маданий-маърифий тадбирларни ўтказиш бўйича учта ижодий гуруҳ тузилган. Маданият ва спорт ишлари вазирлиги томонидан гуруҳлар таркибига Ўзбекистон халқ артистлари, Ўзбекистонда хизмат кўрсатган артистлар, шоир ва ёзувчилар, «Зулфия» мукофоти лауреатлари, киноактёрлар, таниқли хонандалар, эстрада гуруҳлари, машҳур спортчилар киритилган. Улар қаторида Наманган вилоятининг таниқли санъаткорлари ва спортчилари ҳам бор. «Баркамол авлод — 2014» спорт ўйинлари шукуҳини кенг ёйиш мақсадида туманлар марказларида ҳам маданий тадбирлар ташкил этилади. Ижодий гуруҳлар томонидан Чортоқ, Уйчи, Учқўрғон, Норин, Косонсой, Янгиқўрғон, Чуст, Поп, Тўрақўрғон, Мингбулоқ ва Наманган туманлари марказларидаги амфитеатрлар, стадионлар, маданият ва истироҳат боғларининг ёзги саҳналарида концерт дастурлари ўтказилади.\n— Мусобақа иштирокчилари учун вилоят бўйлаб саёҳатлар уюштириш ҳам режалаштирилган, деб эшитдик.\n— Дастурда вилоятимизнинг тарихий масканлари, саноат ишлаб-чиқариш корхоналари, музей, театр ҳамда маданият ва истироҳат боғларига ташрифлар уюштириш белгиланган. Бу борада вилоят ҳокимлигининг алоҳида тадбирлар режаси ишлаб чиқилди. Меҳмонларимизнинг Наманган шаҳридаги Бобур номли маданият ва истироҳат боғи ҳамда «Камолот» ёшлар боғига ташрифлари давомида вилоятдаги «Ёр-ёр», «Уйчи тароналари» фольклор-этнографик жамоалари, «Қалдирғоч», «Наманган гуллари» ашула ва рақс ансамбллари, «Само» вокал чолғу ансамбли, «Истеъдод» гуруҳи иштирокида концерт дастурлари намойиш этилади. Маданият ва истироҳат боғларидаги аттракционлар, музқаймоқлар спортчилар учун бепул бўлади.\nАлишер Навоий номидаги вилоят мусиқали драма ва комедия театрида драматург Рихсивой Муҳаммаджонов асари асосида саҳналаштирилган «Йиғлама қиз» спектакли намойиш этилади. Наманган шаҳридаги «Истиқлол» ва «Ифтихор кийим саноат» корхоналарига саёҳатлар уюштирилади. Шунингдек, Маданият ва спорт ишлари вазирлигининг ишчи гуруҳи билан биргаликда мусобақалар олдидан вилоятнинг барча туманларидаги чекка қишлоқлар ҳамда болалар мусиқа ва санъат мактабларида маданий-маърифий тадбирлар ўтказиш бўйича алоҳида тадбирлар режаси ишлаб чиқдик.\n— Ҳар қандай йирик спорт байрамининг кўрки — унинг очилиш ва ёпилиш маросимларига боғлиқ...\n— Спорт мусобақаларининг тантанали очилиш ва ёпилиш маросимларини тайёрлаш бўйича бош режиссёр раҳбарлигидаги ижодий гуруҳ томонидан тайёргарлик машғулотлари 18 апрель куни бошланди. Тантанали очилиш ва ёпилиш маросимларининг «Жонли бадиий фон» қисмига Наманган олий таълим муассасалари ва касб-ҳунар коллежларидан жами 4293 нафар талаба ва ўқувчи саралаб олинди. Наманган шаҳридаги «Ёш куч» ўйингоҳи, «Навбаҳор» захира ўйингоҳи ва «Навбаҳор-Умид» футбол мактаби ўйингоҳида ўтказилаётган машғулотларда рақс ҳаракатлари, турли шакл ва жонли тасвирлар ҳосил қилиш машғулотлари кун сайин сайқалланиб бормоқда. Хореография гуруҳининг машғулотлари эса Наманган санъат коллежида ўтказилаяпти. Бир нарса аниқ — ўйинларнинг очилиш маросими ҳақиқий байрамга мос бўлади.\n— Меҳмонларни кутиб олиш ва кузатиш тадбирлари ҳақида ҳам тўхталиб ўтсангиз.\n— Наманган шаҳар аэропортида мусобақа иштирокчиларини кутиб олиш ва кузатиш маросимларини тантанали равишда ташкил этиш бўйича алоҳида ишчи гуруҳи тузилган. Биз томонимиздан кутиб олиш ва кузатиш жараёнида санъаткорларнинг иштироки таъминланади. Ҳозир карнай-сурнайчилар, доирачилар, дамли ва торли созлар оркестрлари тайёргарлик олиб бормоқда. Санъаткорлар, тиббиёт ходимлари, транспорт хизмати кўрсатувчи ҳайдовчилар, официантлар, ошпазлар, қўйингки, бу тадбирга масъул бўлган барча-барча махсус тайёргарликдан ўтказилди. Ишонч билан айта оламанки, мусобақалар чинакам спорт байрамига айланади ва барча иштирокчилар Наманганга яна бир бор келиш истаги билан хайрлашади.


Гейнрих ва мундиал\nСана: 29 Июнь 2017 Курилди: 361 Изоҳ: 0\nАлександр Гейнрихни жаҳон чемпионатида кўришни орзу қилганимизда у ҳали сочлари ўзига ярашиб турадиган навқирон йигит эди. Орадан 15 йил ўтди. Унинг сочлари тўкилди, кўриниши ҳам бошқача тус олди.\nАммо ҳамон Сашани жаҳон чемпионатида кўриш умидимиз сўнмаган. Айнан уни. Чунки ўтган йиллар давомида Гейнрихнинг ўрнини боса оладиган ҳужумчи барибир чиқмади. У эса ҳамон мундиалга бориш орзусида. Ўн беш йиллик орзу...\nТерма жамоамиз ўтган ҳафта Теҳронда жуда оғир ўйин ўтказди. Бу учрашув натижасидан қатъий назар, айтиш лозим - таркибда ўзгариш қиладиган вақт келибди. Ҳозир вазият шундайки, термамизнинг бирор ўйинда майдонга тушадиган таркибини учинчи синф ўқувчиси ҳам олдиндан бемалол айта олади. Нима учун? Чунки у туғилганда айнан шу футболчилар терма жамоа асосий таркибида тўп сурарди. Ҳозир ҳам шундай. Умри-ҳаёти уларнинг ўйинини кузатиб ўтган болакай учун таркибни аниқлаш қийин эканми?\nФутболда авлодлар алмашинуви деган термин бор. Одатда, бу жараён икки хил йўналишда кечади - босқичма-босқич, яъни эволюцион. Ёки бирваракайига. Биринчи услубда ишлаш ҳар доим оғир бўлади. Бунинг учун жамоани бир мураббий узоқ вақт давомида бошқариши лозим. Масалан, Алекс Фергюсон «МЮ»даги узоқ йиллик фаолияти мобайнида бирор марта таркиб масаласида муаммога дуч келмаган. Чунки қария ҳар доим энг асосий футболчининг ўрнига бошқасини тайёрлаб борар эди. Мавриди келгани ҳамоно ҳатто етакчилардан ҳам осон воз кечиб юборганининг сабаби шунда. Эсласангиз, Фергюсон ҳеч иккиланмай кимсан Дэвид Бекхэмни «Реал»га сотиб юборган эди.\nХудди шу мисолни терма жамоа миқёсида ҳам қўллаш мумкин. Хабарингиз бўлса, Германия терма жамоаси Россияда ўтадиган Конфедерациялар кубогида иккинчи ва ҳатто, учинчи таркиб билан иштирок этади. Жамоа бош мураббийи Йоахим Лев бу ҳолатни қуйидагича изоҳлади: «Россиялик мухлислар юлдуз футболчиларни келаси йили бўладиган жаҳон чемпионатида кўришга улгуришади. Мен эса етакчиларга дам беришим лозим». Олмонлар мураббийи ҳақ. У бир ўқ билан икки қуённи урадиган хилидан чиқиб қолди. Биринчидан, дарҳақиқат, етакчи футболчилар дам олиш имкониятига эга бўлади. Иккинчидан эса, унинг ўзи ҳам асосий таркиб футболчиларининг ўрнини босадиганларни яхшилаб кўздан кечириб олади. Ахир ёш асло бир жойда турмайди. Эртами-кеч, ҳамма футболдан кетади. Қолаверса, миллионлар ўйини ҳеч қачон жароҳатлардан холи бўлмаган.\nТаркибни ўз вақтида ёшартирмаган, етакчилар ўрнига бошқаларини тайёрлаб бормаган жамоалар эса авлодлар алмашинувидан кўп азият чекадилар. Чунки футболчиларнинг янги муҳитга бирдан мослашиб кетишлари осон эмас. Бу ўринда ҳам фикримиз мисолсиз бўлмасин. Хитойда ҳозир футболга миллиардлар сарфланмоқда. Аммо терма жамоа ҳамон ўртамиёналик қобиғини ёриб чиқолмаяпти. Чунки таркибни барқарор ушлаб тура олишмаяпти. Ёдингизда бўлса, хитойликлар 2011 йилги Осиё кубогида 22-23 ёшли футболчилар билан иштирок этишганди. Аммо муваффақиятсиз натижадан сўнг таркиб яна 80 фоизга ўзгартирилди. Бундан қандай натижа чиққанини ўзингиз кўриб турибсиз.\nЎзбекистон терма жамоасида ҳам, ўз навбатида, керакли ишлар амалга оширилмаса, худди шу жараён такрорланиши ҳеч гап эмас. Бизда ҳамон ўша Гейнрих ва Жепаровлар терма жамоа шарафини ҳимоя қилиб келишмоқда. Уларнинг ўрнини боса оладиганлар эса беш йил олдин ҳам кўринмаган, ҳозир ҳам йўқ. Аммо бу футболчилар вақти келиб футболдан кетишга мажбур бўлишади. Ўшанда ким асосий таркибда ўйнайди? Қийин савол.\nМиржалол Қосимов терма жамоани бошқарган охирги ойларда ЎФФ раҳбарияти томонидан таркибни ёшартириш вазифаси қўйилгани айтилганди. Ўшанда бу хабарга баъзилар истеҳзо билан қараган эди. Мураббий ўз зиммасига юклатилган вазифани бажаришга киришди - Гейнрих умуман чақирилмади, Жепаров ҳам аста-секин четда қола бошлади. Аммо бош мураббий ўзгаргач, бу жараён ҳам аро йўлда қолиб кетди - якунланмади. Эскича иш тизимига ўтилди ва энг қизиғи - у самара берди. Очколар қўлга киритилди ва янги футболчилар ҳақидаги гаплар унутилди.\nАммо бугун яна ўша масалани кўтаришга мажбурмиз. Александр Гейнрих ФИФА расмий сайтига берган интервьюсида ҳамон мундиалда ўйнаш орзусидан воз кечмаганини айтди. Вақт ўтиб бораётгани билан эса иши йўқ. Токи уни термага чақиришар экан, ўттиз бешга кирадими ёки қирққа, ЖЧда қатнашишни орзу қилаверади. Бунда унинг айби йўқ.\nАйтинг-айтинг, ишқилиб у мана шу ниятига эришсин. Саша футболдан кетгач эса...\nКалит сўзлар: ҳозир, ҳатто, ҳамон, қийин, чунки, чемпионатида, худди, футболчилар, футболдан, фергюсон, ўшанда, учинчи, ўтган, ўрнини, ўрнига, унинг, уларнинг, терма жамоа, терма, таркибни\nИнсон бошини кўчириб ўтказиш бўйича илк операция ўтказилди Сирғали автомобиль бозорида нарх-наво қандай? Энди Chevrolet Tracker ишлаб чиқариш ҳам бошланади ОФК: Йилнинг энг яхши футболчилари номларини эълон қилинди Энди бизда Volkswagen машиналари ҳам ишлаб чиқарилади Мудофаага оид янги давлат қўмитаси ташкил этилди Рекорд қайд этган «Реал» плей-офф босқичига чиқди Ернинг текислигини исботлаш учун ўзи ясаган ракетада космосга учмоқчи Мудофаа вазирлигининг сайти ишга тушди Таниқли аёл теннисчи вафот этди


Хотин-қизлар бандлигига нега панжа орасидан қаралмоқда? - zarnews.uz\nБешинчи ташаббус бўйича ҳудудларда тикув-трикотаж маҳсулотлари ишлаб чиқаришни ташкил этиш ва хотин-қизлар бандлигини таъминлаш мақсадида 2019-2020 йилларда ҳар бир туманда енгил конструкцияли тикув-трикотаж корхоналарини қуриш белгиланган эди.\nУшбу масала юзасидан Ўзбекистон Республикаси Президентининг 2019 йил 28 майдаги “Республика ҳудудларида тикув-трикотаж маҳсулотларини ишлаб чиқаришни ташкил этиш ва аҳоли бандлигини таъминлаш чора-тадбирлари тўғрисида"ги қарори ва “Ўзпахтасаноат” акциядорлик жамиятининг 2019 йил 31 майдаги буйруғи ижросини таъминлаш юзасидан аҳоли зич жойлашган қишлоқ жойларда хотин-қизларни иш билан таъминлаш юзасидан вилоятда “Samarqand-Baraka-Chevarlari” масъулияти чекланган жамияти ташкил этилди.\nУшбу жамият орқали 2019-2021 йиллар давомида вилоятнинг 14 туманида 28 та енгил конструкцияли тикув цехлари қурилиши белгиланган. Жумладан, 2019 йилда 3 та (Пайариқ, Қўшработ ва Ургут) туманларида тикувчилик цехлари ташкил этилади. Бугунги кунда Пайариқ тумани Фидокор маҳалла фуқаролар йиғини ҳудудида енгил конструкцияли тикув цехи қуриб битказилди. Аммо цехни юқори кучланишли электр тармоғига улашни туман ҳудудий электр тармоқлари корхонаси ҳозиргача пайсалга солмоқда.\nҚўшработ, Ургут туманларида ҳам енгил конструкцияли тикув цехи қурилиши ишлари якунланган. Лекин ҳанузга қадар мазкур корхоналар ўз фаолиятини бошламаган.\nҲукумат қарори бўйича 2019 йилнинг учинчи чорагида Нарпай тумани Тепа маҳалласида 300 нафар ишчи ўринли тикувчилик цехи ишга туширилиши режалаштирилган бўлиб, туман ҳокимининг ер ажратиш тўғрисидаги қарори бўлса-да, қурилиш ишлари ҳанузгача бошланмаган.\nХўш, минглаб оилаларни иш билан таъминлаш каби муҳим вазифани кўзда тутган мазкур корхоналар нега ҳалигача иш бошламаган? Нега бу вазифаларга ҳамон панжа орасидан қаралмоқда?\nКаттақўрғон шаҳридаги 10 оилага 5 миллион сўмдан пул берилди\nХотин-қизларга қўшимча тўрт фоизли давлат гранти асосида квота ажратилади


Кутилмаган янгилик! Мушук бош вазир ўринбосари бўлди. — Sof.uz\nЖАҲОН 116,720,396 92,325,911 2,593,182\nКутилмаган янгилик! Мушук бош вазир ўринбосари бўлди.\n25.12 10:46 794 Жаҳон\nШу ҳафтада Уляновск вилоятида кутилмаган воқеа содир бўлди. Чиқиндиларни йиғиш мажмуасининг ишчиларидан бири тирик мушукни қоп ичидан топиб олади. Сал қолса мушук тириклигича майдалагичдан чиққан бўлар эди.\nҚутқарилган жонвор ветеринария клиникасида текширилди. Шифокорнинг фикрига кўра, мушук уйда боқилган, у соғлом эди. Ушбу уй ҳайвони бургага қарши восита билан тозаланди ва эмлашлар учун навбатга ёзилди. Шундан сўнг мушукни Уляновск вилоятининг табиат вазири Гулнар Раҳматулина ўз қарамоғига олди.\n"Мен мушукни вазирликка олиб кетаман, у биз билан ишлайди! Биз унга лавозим ажратдик - у ҳайвонот дунёсини муҳофаза қилиш бўйича вазир ўринбосари бўлади. Шубхасиз у шу ерда яшайди ҳам ва биз идора ходимлари унинг учун барча маъсулиятни зиммамизга оламиз”, деди вазир.\n4.03 13:32 5615\n5.03 09:21 4244\nКеча, 18:54 1465\n3.03 19:50 1025\n22 ёшли йигит “Tashkent city” ишчилари томонидан калтакланди\n5.03 09:32 943\nБухорода ижтимоий ётоқхонага жойлаштирилган аёл фарзандлари хонасини фоҳишахонага айлантирди\n13:16 3 Жамият\nКатта Фарғона каналида яна бир йигит чўкиб кетди\n12:43 131 Жамият\nТошкентда фуқаро аёлга тегажонлик қилган безорига "дарс" бериб қўйди\nБугун, 11:59 304 Жамият\nБугун, 11:22 707 Жамият\nБугун, 10:36 243 Ўзбекистон\nТошкентда тунда томоша кўрсатган ҳайдовчилар ушланди\nБугун, 09:51 222 Жамият


Мутолаа: Қари ошпаз - zarnews.uz\n1786 йил қиш оқшомларининг бирида Вена шаҳри чеккасида, кичкина ёғоч уйда кўзи ожиз кекса чол, граф хотини Тун хонимнинг собиқ ошпази ҳаёт билан видолашаётган эди.\nАслида бу ҳатто уй ҳам эмас, балки боғнинг орқасида турган хароба қоровулхона эди. Боғда шамол учириб келган чириган новдалар уйиб ташланган, шу боис ҳар бир босилган қадамда шох-шаббалар қисирлар, боғ четдаги занжирли ит жимгина ғингшиб қўярди.\nУ ҳам кекса хўжайини сингари ўлаётган ва энди вовуллай олмас эди.\nБир неча йил олдин ошпаз печкаларнинг иссиқлигидан кўзи кўр бўлиб қолди. Графиня иш бошқарувчиси уни кулбага жойлаштириб, вақти-вақти билан бир неча флорин (олтин танга) нафақа бериб турди.\nОшпаз билан бирга унинг ўн саккиз ёшга тўлган қизи Мария яшарди. Қоровулхонанинг барча безаклари каравот, тахта ўтиргичлар, стол, ёрилган сопол идишлар ва клавесин (фортепьянога ўхшаш қадимий чолғу асбоби) – Мариянинг ягона бойлиги эди.\nКлавесин шу қадар қадимги эдики, торлар атрофда ҳосил бўлган барча товушларга узоқ ва юмшоқ жавоб бериб куйларди. Ошпаз кулганича клавесинни “уйнинг қўриқчиси” деб айтарди. Асбобнинг зириллаган ва қари товуши билан кутиб олишисиз бу уйга ҳеч ким киролмас эди.\nНочор ота Марияга юзланди:\n- Мен ҳеч қачон руҳоний ва роҳибларни ёқтирмас эдим. Уларни чақира олмайман, лекин ўлишимдан олдин истиғфор қилиб виждонимни тозалашим керак.\n- Нима қил дейсиз? – қўрқиб сўради Мария.\n- Ташқарига чиқ, - деди чол, - биринчи бўлиб учраган одамдан уйимизга кириб, ўлаётган кишидан мени истиғфор қилишини илтимос қил. Ҳеч ким сенга йўқ демайди.\n- Бизнинг кўчамиз шунчалик кимсасиз... – деб ўйлади қиз ва рўмолини кийиб, кўчага чиқди.\nУ боғ бўйлаб югурди, занглаган дарвозани базўр очди ва тўхтади. Кўча бўм-бўш эди. Шамол баргларни олиб юрар, қоронғу осмондан совуқ ёмғир томчилари тушар эди. Мария йўлга қулоқ тутиб, узоқ кутди.\nНиҳоят панжара ёқалаб ашула хиргойи қилиб келаётган киши кўринди. Унга қараб бир неча қадам ташлади, у билан тўқнашди ва қичқириб юборди.\nЭркак тўхтаб сўради:\n- Бу ерда ким бор?\nМария унинг қўлларини ушлаб, титроқ овозда отасининг илтимосини етказди.\n- Яхши, - деди одам босиқлик билан. – Гарчи мен руҳоний бўлмасам ҳам, ҳозир бу муҳим эмас. Қани кетдик.\nУлар уйга киришди. Шам ёруғлигида Мария озғин кичкина одамни кўрди. У ҳўл плашини стулга ташлади. У нафис ва содда кийинган эди, қора камзулининг биллур тугмачалари ва кўйлагининг бурма ҳошияларида шам олови ялтираб турарди. У ҳали жуда ёш эди. Нотаниш киши болаларга хос бошини силкитиб, бошидаги парикини тўғрилаб қўйди, курсини каравот олдига қўйиб ўтирди ва энгашиб ўлаётган одам юзига диққат билан қаради.\n- Эҳтимол Худодан эмас, балки хизмат қилаётган санъатим берган ҳуқуқ билан сизнинг сўнгги дақиқаларингизни енгиллаштираман ва қалбингиздаги юкни олиб ташлайман, гапиринг, - деди у.\n- Кўзларим кўр бўлгунга қадар мен бир умр ишладим, - пичирлади қария. – Ишлаган одамнинг гуноҳ қилишга вақти бўлмайди. Лекин хотиним Марта сил касаллиги билан оғриб қолганида, шифокор унга ҳар хил қимматбаҳо дориларни буюриб, қаймоқ ва меваларни беришни, иситилган қизил вино ичиришни айтган эди. Мен графиня Тун хизматидаги кичик тилла идишни ўғирлаб олдим, уни бўлакларга бўлиб сотдим. Энди буни эслаш ва қизимдан яшириш мен учун жуда оғир: ахир мен унга бировнинг столидаги ҳатто чанг парчасига тегмасликни ўргатганман.\n- Графинянинг хизматкорларидан бирортаси бунинг учун азият чекдими? – деб сўради нотаниш одам.\n- Қасам ичаманки, ҳеч ким, - деб жавоб қилди чол ва йиғлай бошлади. - Агар олтин менинг Мартамга ёрдам бермаслигини билганимда, уни ўғирлаган бўлармидим?\n- Исмингиз нима? – сўради нотаниш.\n- Йоганн Мейер, жаноб.\n- Хўш, Йоганн Мейер, – деди нотаниш одам ва қўлини чолнинг кўр кўзларига қўйди, - сиз одамлар олдида айбсизсиз. Сиз қилган иш гуноҳ эмас, ўғирлик ҳам эмас, аксинча севги жасорати сифатида баҳоланиши мумкин.\n- Омин! – пичирлади чол.\n- Омин! – такрорлади нотаниш. – Энди менга охирги тилагингизни айтинг.\n- Мен қизим Марияга кимдир ғамхўрлик қилишини хоҳлардим.\n- Мен буни қиламан. Яна нимани хоҳлайсиз?\nЎлаётган одам кутилмаганда жилмайиб, баланд овоз билан деди:\n- Мартани ёшлик пайтида учратганимни, Қуёшни ва бу эски боғни баҳорда гуллар очилган пайтида яна бир кўришни истардим. Биламан, бунинг иложи йўқ, жаноб. Аҳмоқона сўзларим учун мендан ғазабланманг, касаллик мени бутунлай чалкаштириб юборганга ўхшайди.\n- Яхши, - деди нотаниш киши ва ўрнидан турди. - Яхши, - дея такрорлади у ва клавесин олдига бориб, стулга ўтирди.\n- Яхши! – деди у учинчи марта баланд овозда.\nБирдан юзлаб биллур шарлар ерга ирғитилгандек унинг овози қоровулхона бўйлаб жаранглаб кетди.\n- Тингланг, - деди у. – Тингланг ва кўринг.\nУ асбобни чала бошлади. Мария нотаниш одамнинг юзига қаради, унинг пешонасини ғайриоддий рангпарлик қоплади, қора кўзларида шам тили акс этиб ўйнарди. Клавесин кўп йиллардан бери биринчи марта тўлиқ овозда куйлади. У нафақат бу кулбани, балки бутун боғни ўз овозлари билан тўлдирди. Ҳатто кекса ит ҳам катагидан чиқиб, нам қор ёға бошлаганига эътибор бермай қулоқларини силкитиб тураверарди.\n- Кўряпман, тақсир, – деди чол ва каравотга ўтирди. – Мен Мартани учратган кунни кўраяпман ва у хижолат бўлганидан қўлидаги сопол кўзани тушириб юборди.\nБу қишда, тоғларда бўлганди. Осмон зангори ойнадек тиниқ ва Марта кулиб юборди.\n- Куларди, - дея такрорлади у симларнинг жилдирашига қулоқ тутиб.\nНотаниш қора деразага қараб ўйнайверди.\n– Энди-чи, - сўради у, - энди нимани кўряпсиз?\nЧол қулоқ тутиб, жим турарди.\n– Тун қорадан кўкка, кейин эса мовий рангга айланди ва юқоридан илиқ нур тушиб, дарахтларингиздаги эски шохларда оппоқ гуллар очилаётганини наҳотки кўрмаётган бўлсангиз, - деди у ўйнашда тўхтамасдан. Бу ердан улар катта лолаларга ўхшаб кўринаётган бўлса-да, менимча бу олма гуллари бўлса керак, осмон эса баландлашмоқда, ҳамма нарса кўм-кўк, янада ажойиб, қушлар суруви эски шаҳримиз Вена устидан шимолга қараб учиб кетишмоқда.\n- Ҳаммасини кўряпман, – ҳайқирди чол. Клавесин гўё ўзи эмас, балки юзлаб қувноқ овозларни куйлаётгандек янада тантанали равишда куйлай бошлади.\n- Йўқ тақсир, - деди Мария, - бу гуллар лолаларга ўхшамайди. Олма дарахтлари бир кечада гул очди.\n- Ҳа, жавоб берди нотаниш одам, - булар олма дарахтлари, лекин уларнинг гулбарглари жуда катта.\n- Деразани оч, Мария, – деди чол.\nҚиз деразани очди. Хонага совуқ ҳаво кириб келди. Нотаниш киши жуда жим ва секин ўйнади. Чол тўймасдан нафас олар ва қўллари билан ётоғини пайпаслаб, ёстиққа чўкди. Қизи отаси томон югурди. Нотаниш ўйнашни тўхтатди. У худди ўз мусиқаси билан билан сеҳрлангандек, асбоб ёнида ўтириб қолганди. Мария йиғлаб бақирди. Нотаниш киши ўрнидан туриб каравот томон юрди. Чол зўрға нафас олиб, сўради:\n- Мен ҳамма нарсани кўп йиллар олдинги каби аниқ кўрдим. Лекин ўлишимдан олдин сизнинг кимлигингизни билишим керак. Исмингиз... Исмингиз?\n- Менинг исмим Вольфганг Амадей Моцарт, – жавоб берди нотаниш.\nМария бир қадам орқага чекиниб, тиззаси билан полга деярли тегиб буюк мусиқачи олдида эгилиб таъзим қилди. У қаддини ростлаганда чол аллақачон ўлган эди. Деразалар ортида отган тонг нурида нам қор гуллари билан қопланган боғ турарди.


«Хорижликка фукаролик бериб, миллий жамоада уйнатиш узбек футболига катта минус». Одил Ахмедов Купернинг хатоси, Машариповга маслахати ва «саботаж» хакида – КУН УЗ\nГлавная / Спорт / «Хорижликка фукаролик бериб, миллий жамоада уйнатиш узбек футболига катта минус». Одил Ахмедов Купернинг хатоси, Машариповга маслахати ва «саботаж» хакида\n07.07.2020\tСпорт Comments Off on «Хорижликка фукаролик бериб, миллий жамоада уйнатиш узбек футболига катта минус». Одил Ахмедов Купернинг хатоси, Машариповга маслахати ва «саботаж» хакида 22 Показы\nПандемия даври барча сохалар катори футболда хам кескин узгаришлар даврига сабаб булди. Kun.uz сайти мухбири Узбекистон миллий жамоаси хамда Хитойнинг «Шанхай СИПГ» клуби етакчиси Одил Ахмедов билан видеоконференция оркали богланиб, Узбекистон миллий жамоаси, легионерларимиз ва Хитой чемпионати борасида сухбатлашди.\nХитойдаги вазият, Шанхайдаги оиласиз хаёт ва узгарган чемпионат хакида\n– Хитойнинг Шанхай шахридаман. Уч ойдан купрок вакт давомида машгулотларда катнашиб юрибмиз, бирок хали чемпионат бошланганича йук, дея гап бошлади Одил Ахмедов.\n– Хитой Суперлигаси уйинлари качондан бошланиши режалаштирилган?\n– 25 июлдан бошланадиган булди. Клублар иккита гурухга саккиз жамоадан булиниб, иккита шахарда кароргохларда йигилишади. Уша ерда 14 ёки 17тадан уйин утказишимиз режалаштирилган. Уйинлар таквими хали маълум килинмаган.\n– Демак, чемпионат формати хам узгаради, шундайми?\n– Худди шундай. Бу форматга кура, жамоалар иккига булинди. Икки гурухда хам кучли туртталик аниклангач, чорак финал, ярим финал ва финал оркали голиб номи аникланади.\n– Хамма легионерлар жамоага етиб келдими?\n– Келган. Охиргилардан булиб Марко Арнаутович етиб келди. У хали жамоага кушилгани йук, чунки хозир икки хафталик карантинда. Тез орада сафга кушилади.\n– Пандемия сабаб клубнинг максадлари узгармадими?\n– Йук, хар доимгидек хар бир турнирда ижобий катнашиш максад килинган.\n– Тошкентдан Шанхайга качон кайтдингиз? Пандемия даврида Хитойда яшаш тарзи кай даража узгарган?\n– Пандемия бошланганида хаммамиз уйимизга кетган эдик. Кейинчалик БААда йигинда булдик. Чунки уйинлар качон бошланишини хеч ким билмасди. Куп утмай, ОФК Чемпионлар лигаси уйинлари санасини хам бошка муддатга кучиргач, бизга карийб бир ойга жавоб берилди. Шунча пайт Узбекистонда булдим. Клубдан кунгирок булгач, 20 март куни яна Шанхайга етиб келиб икки хафта давомида уйда карантинда утирдим. Бу вактда жамоа машгулотларни бошлаганди ва мен хам йигинга кушилдим. Мана уч ой утдики, хали хам тайёргарлик куриб юрибмиз. Шанхайда оиламсиз хаёт жуда зерикарли. Хозирги шароитда таваккал килишни истамай, оиламни ташлаб узим келгандим. Бу ерда одатий хаёт тарзи кайтган. Аммо каерга бормасангиз хамма жойда эхтиёт чоралари кучайтирилган. Ресторанга хам, супермаркетларга хам киришда иссигингизни улчаб, хужжатларни текшириб, тестдан качон утганлигингизни куришади. Якинда Пекинда вазият огирлашган дейишди, лекин Шанхайда хаммаси жойида.\n– Сизнингча, карантин даври футболга канчалик таъсир утказади? Умуман, охирги расмий уйинингизни эслай оласизми?\n– Футболни согинсак-да, энг аввало соглик туради. Карантин жорий этилгани одамлар саломатлиги учун килинди. Энг тугри йул шу эди. Секин-аста хамма нарса жойига тушаяпти. Бу хам Худонинг бир синови булса керак.\n– Жисмоний холатингиз кандай? Куз ойида Узбекистон миллий жамоаси уйинларигача кандай холатда буласиз?\n– Биласизми, бир йил давомида машгулот утказсангиз хам, битта уйиннинг тажрибаси бошка булади. Шу боис жисмоний холат качон яхши булади – расмий уйинлар куп булса. Расмий уйинда майдонга тушганимга 5 ой булаяпти. Тез орада чемпионат бошланса, жисмоний холатимизни яна тиклаб оламиз.\n«Миллий жамоадан 2-3 нафар футболчи билан гаплашаман, Халк билан якин алокадамиз»\n– Миллий жамоамиздаги футболчилар билан алокада булиб турибсизми?\n– Биласиз, миллий жамоамиздаги футболчиларнинг аксари ёшлар. Энг ёши каттаси хозирча менман. Шу боис хар замонда гаплашиб турамиз, аммо куп эмас. Жалолиддин Машарипов, Жамшид Искандеров, Достон Турсуновлар ёзиб туришади. Колганлари билан деярли гаплашмайман. Узи миллий жамоада хам йигилганда жуда кам мулокотда буламиз.\n– Хитойда клубингиз футболчилари билан канчалик якин алокадасиз?\n– Клубимда хам миллий жамоаларда уйнайдиган футболчилар бор. 2-3 нафари билан алокаларимиз яхши. Айникса, легионерлардан бразилиялик Халк билан муносабатимиз анча яхши, борди-келдимиз бор.\n– Бу йил бир катор футболчиларимиз легионерга айланишди. Аммо уларнинг аксарияти Жанубий Корея, Хитой ёки бошка давлатларнинг олий лигаси эмас, куйи дивизионларига утгани миллий жамоамиз бош мураббийи Вадим Абрамовнинг ташвишланишига сабаб булди. Жамоа сардори сифатида сиз бунга кандай карайсиз?\n– Таккослаш канчалик тугри билмадим-у, лекин Хитойнинг хам Кореянинг хам биринчи лигалари ёмон эмас. Яъни, уша чемпионатларнинг хам асосий мураббийлари ва футболчиларини хорижликлар ташкил килади. Шу боис улар Хитой ёки Кореяни куйи дивизионига йул олса хам буни нормал холат деб тушунаман.\n– Карантиндан кейин аксарият легионерларимиз хали формаларини тиклай олмагандек таассурот уйгонмокда. Айтайлик, Икром Алибоев Кореяда, Элдор Шомуродов Россияда аввалги сермахсуллигини намойиш эта олмаяпти. Бу уткинчи холатми ёки мухлисларнинг хавотирида асос борми?\n– Бу энг аввало хар бир футболчининг узига боглик. Биласизми, хамма жойда хам айникса мураббийлар бир хил баркарор уйнайдиган футболчиларни кадрлашади. Шундай экан, уйлайманки сиз назарда тутган футболчиларимиз хам хулоса чикариб, уз устида ишлаб аввалги спорт формасини тиклай олишади.\n«Машарипов четга кетиши керак, кейин кеч булиши мумкин»\n– Жалолиддин Машариповга Туркиянинг «Трабзонспор» клубидан кизикиш булди. Шота таклиф йук деди, Машарипов кизикиш бор деяпти. Сизнингча, футболчиларимиз Туркия чемпионатига йул олса, уйнаб кета олишадими?\n– Жалол – иродаси кучли футболчи. Уни хар кандай жамоада уйнаб кета олади деб уйлайман. Унга кизикиш булмади, деган гап нотугри булса керак. Чунки хар бир мураббий хам узига керакли футболчини куйиб юборгиси келмайди. Шу боис Арвеладзе хам Машариповни ушлаб турган булса керак. Фикримча, Жалолиддин легионер сифатида узини синаб куриши керак.\nХозирда Суперлига уйинларини кузатиб бораяпман. Узимни хам бошимдан утган бу нарса. Узбекистонда хамма совринларни ютгандан кейин узимга хам Олий лигада уйнаш кизик булмай колганди. Майдонда нимани хохласам ушани кила олганимдим кейин барибир кизикиш бироз сунади. Бу нарса Жалолидин Машариповда хам булаётганини кураяпман. Жалол узини бошка чемпионатда синаб куриши керак деб уйлайман. Чунки уйин жихатдан узингни бошкалардан баландрок эканлигингни курсата олаяпсанми, демак узингдан кучлирок ёки узингга тенг футболчилар билан бирга футбол уйнашинг керак. Ушанда янада усасан. Акс холда карьерада оркага чекиниш булиб колиши мумкин.\n– Жасур Жалолиддиновга Россиянинг «Локомотив» клубидан кизикиш булган. Бу чемпионатда уйнагансиз, айтинг-чи Жасурнинг кетишига вактлирок эмасми?\n– Россия Премьер-лигасида узбекистонлик футболчилар учун туп суриш осон эмас. Чунки у ерда асосан жисмоний жихат мухим саналади, футболчи бакувват булиши керак. Масалан, Остон Урунов жисмонан бакувватлиги учун «Уфа» сафида уйнаб кета олаяпти.\nУзимизда битта нарсага куп гувох буламан, битта футболчи чикиб колса, унга бу жамоа кизикаяпти, бошка клуб кизикаяпти, деган гаплар куп таркалади. Аммо расмий таклиф хакидаги хабарлар жуда кам. Агарда Жасур Россия чемпионатида уйнаб кета олса, бу унинг учун катта ютук булади.\n«Купер кийналди, биз хеч качон химояда жуда зур уйнай олмаганмиз»\n– Суперлигада куп йиллардан бери туп сураётган легионер футболчиларни Узбекистон миллий жамоасига таклиф этиш хакида куп гапирилмокда. Сиз хорижлик легионерларнинг махаллийлаштирилиб, бош жамоамизга чакирилишига кандай карайсиз?\n– Миллий жамоамизда хорижлик легионернинг уйнаши узбек футболига катта минус деганидир. Чунки Суперлигамизда шунча жамоалар ва канчадан-канча футболчиларимиз бор, хориж чемпионатларида узимизни легионерлар туп сураяпти. Ушалар орасидан хам миллий жамоамизга мос футболчилар чикмаса, бу жуда хам катта минус булади. Легионерлардан аксари Узбекистон фукаролигини кабул килди, энди улар Узбекистон миллий жамоасига ёрдам бера олади дейиш хам аслида нотугри, деб уйлайман. Сабаби Узбекистон чемпионати билан миллий жамоамизни таккослайдиган булсак ер билан осмончалик фарки бор.\nУзбекистон миллий жамоаси кучли ракибларга карши уйнайди, Суперлигада эса кузатаяпмизки, уйинлар савияси у даражада юкори эмас. Уйлашимча, кимгадир Узбекистон фукаролигини бериш мажбуран килинаяпти, лекин бу узбек футболи обруси учун катта минус.\n– Эктор Купер миллий жамоамизни бошкараётганда ва ундан кейин турли гап-сузлар булди. Тажрибали футболчи сифатида унинг мураббийлик фаолиятига кандай бахо берасиз?\n– Эктор Купер жуда яхши инсон. Аммо жахон футболида кайсидир хорижлик мураббийни чакиришмокчи булишса, уша миллий жамоанинг уйин услубидан келиб чикиб, чакирилади. Бизнинг жамоамиз эса химоявий уйин услубига мос эмасди. Биз хеч качон химояда жуда зур уйнай олмаганмиз. Купер химоявий футбол курсатишга харакат килди, лекин жуда хам кийналди. Чунки химоявий футбол курсатиш учун химоявий футболчилар керак. Бизда эса химоявий футбочилар етарлича эмас. Шахсий фикрим, унинг иш услуби хам эскирок эди. Лекин футболчиларга рухан катта далда бера оладиган мураббий эди.\n«Урнимга футболчи пайдо булса, жойимни эртагаёк бушатиб беришга тайёрман»\n– Эмишки, Купернинг сунгги уйини булган Фаластинга карши маглубиятли бахсда футболчилар атайлаб уз даражасидан паст туп суриб, Купернинг истеъфосини истаган, яъни «саботаж» килишган. Буни Азиз Хайдаров бошчилигида Одил Ахмедов ва Анзур Исмоиловлар бирга килишди, деган миш-миш гаплар таркалди. Бу канчалик ростлиги номаълум, сиз бу хакда эшитдингизми, бу гапларга кандай муносабат билдирган булардингиз?\n– Биласизми, футбол шунака нарсаки, 11 киши уйнайди, миллионлаб киши мухокама килади. Эшитаман десангиз миллион хил фикр ва хар хил гаплар. 2007 йилдан буён миллий жамоада уйнаб келаётган булсам, кураяпманки кимга нимадир берсам, Худо мени уша билан мукофотлайди. Мен шунча пайт туп суриб, бирор марта атайлаб оёгимни тортиб олган жойим булса, атайлаб захирага олишни сураган ёки югурмаган жойим булса, курсатиб беришсин-чи? Канака килиб шундай ишга бориш мумкин? Ахир, миллий жамоани ютиши узимни, оиламни обруси, ота-онамни фахри булса. Азиз ва Анзур учун хам бемалол айта оламан, бунака пасткашликка хеч качон боришмайди. Бундай гапни ким чикариши мумкин, уша пасткаш одамлар гапириши мумкин. Футболни умуман тушунмаган одам бундай гапларни гапириши мумкин. Футболда хар хил холат булиши мумкин, баъзида уйинимиз чикмай колади. Гохида бутун жамоа уйнамай, факат уч футболчи айбдор булиб колиши мумкин. Мабодо уша мураббий менга минг хил ёмонлик килган такдирда хам, футбол уйнамай колганимга сабабчи булган такдирда хам, хеч качон бунака пасткашликка бормайман.\n– Одил, 2017 йил ЖЧ-2018 саралашидаги муваффакиятсизликдан кейин «Спорт» телеканалига чакирганимизда, «Агар ёшлардан ракобатбардош жамоа тузилса, миллий жамоадан кетишга розиман», деган эдингиз. Уша пайтда бундай кескин фикр билдиришингизга нима сабаб булган?\n– Уша пайтда хар хил гапларни эшитасиз, миллий жамоа хакида ёзилаётган маколаларни укийсиз, ота-онамизга етиб боради. Айникса, уйдагилар шунака маколаларни куп укишади. Ушанда купчилик мени кариб колган деган. Ушанда хам айтгандим, хозир хам айтаман – миллий жамоада мендан кучли футболчи чикса, уз урнимни бушатиб беришга доим тайёрман. Чунки миллий жамоада энг кучлилар уйнаши керак. Купер мураббий булганида хам биринчи булиб узим бориб айтганман, “урнимга кучлирок футболчи булса кетишга тайёрман” деб, лекин у рози булмаган. Вадим Абрамов мураббий булганида хам Равшан Эрматов, Азиз Хайдаров, Карленович бирга мухокамага йигилганимизда бу мураббийга хам буни тугри тушунишимни узим айтганман, аммо Абрамов кераклигимни билдирган. Шунга карамай, хозиргача фикримдан собитман – урнимга ракобатбардош футболчи пайдо булса, жойимни эртагаёк бушатиб беришга тайёрман.\n«Миллий жамоада уйнасам ёзишни бошлашади, устимдан кулиб чикади», дейди»\n– Мураббий миллий жамоага кераксан деб турса-ю, аксарият мухлислар буни аксини гапиришса, бунга кандай карайсиз?\n– Айтайлик, мураббий уша 35 ёшли футболчини чакираяптими, демак унинг урнига муносиб ёшлар топилмаётганидан чакиради. Миллий жамоада шунака холатларга дуч келганманки, узимизни аксарият футболчиларимизга “кел, сен миллий жамоага уйнашинг керак”, деб айтсам, “мени миллий жамоага чакиришмаса хам майли”, дейишади. Нима сабабдан десам, “эртага миллий жамоа сафида майдонга тушсам, ёзишни бошлашади, устимдан кулиб чикади” – деган гаплар булган. Бу купрок футболчининг рухий холатига боглик. Бундай футболчилар рухан кучсиз булишади. Афсуски, шунака уйлайдиган футболчиларимиз жуда хам куп. Гап-сузга эътибор бермайдиган футболчилар бизда жуда хам кам. Юкорида бежизга Жалолиддин Машарипов хакида гапирдим, масалан у мана шундай гапларга эътибор бермай, уз устида ишлаб хозирги даражасига етди. Бизда купчилик футболчилар интернетда комментларни укиб, ижтимоий тармоклардаги гаплар сабабли майдонда узидаги бор иктидорни хам курсата олмайди.\nСуперлигамизни кузатаяпман. Жуда куп футболчиларимиз таваккал килмайди. Яхшиси, тинчгина хато килмай ортга туп оширишни маъкул топади. Футболчи имконият булганда хам хужумга утишдан, ракибни алдашдан куркаяптими, демак у хали рухан тайёр эмас. Футболда психологиянинг урни жуда катта.\n– Саудия Арабистонига карши Тошкентда маглуб булганимиздан кейин имкониятимиз кийинлашди. Колаверса, Саудияга карши ёзда уйнашимиз керак булган бахс пандемия сабабли кузга кучирилди. Бу яхши булдими ёки уз вактида уйнаганимиз яхшимиди?\n– Албатта, Саудияда ёзда уйнагандан кура, кузда уйнаган яхши. Чунки иссикда футбол уз темпи ва чиройини йукотади, туп суришимиз хам осон булмасди. Имкониятимизни хали хам ёмон эмас, биз хеч нарсани йукотмадик. Саудия Узбекистонда ютиб кетган булса, биз нима учун Саудияга бориб ютмаслигимиз керак? Жамоамиз яхши тайёргарлик куриб, хатолардан тугри хулоса кила олсак, ижобий натижа билан кайтишимиз мумкин.\n– Мухлисларсиз футболга куникиш кийин булмайдими?\n– Афсуски, куникишга мажбурмиз. Вазият, шароит шуни такозо этмокда. Европада хам кураяпмизки, уйинлар худди уртоклик учрашувидек утмокда. Бежизга футбол мухлислар билан гузал дейилмайди. Футбол чиройини йукотиб куйгандек. Умид киламизки тез орада бу синовли дамлар утиб, футбол хам, хаёт хам аввалги холатга кайтади ва биз яна мухлислар каршисида футбол уйнаймиз.\nKun.uz янги лойиха бошлади. Унда мухлисларга испан футболига оид кизикарли курсатувларни такдим этиб борамиз. Лойиханинг …


Суперлига: 20-тур лауреатлари аниқланди ФОТО / CHAMPIONAT.asia\nСуперлига: 20-тур лауреатлари аниқланди ФОТО\n03 авг 2018 18:01\nТеглар : суперлигатур лауретлари\nАнъанамизга мувофиқ Суперлига 20-турининг энг яхшиларини эълон қиламиз.\nТур ўйини - "Бухоро" - "Металлург"\nСуперлиганинг 20-туридаги энг қизиқарли баҳс Бухорода бўлиб ўтди.\nМазкур ўйин "Бухоро" ва "Металлург" кучли-олтиликка кириш учун курашаётгани туфайли ҳам ҳар иккала жамоа учун янада аҳамиятли эди. Ўйин эса кутилганидек кескин ва шиддатли кечди. Дастлаб Санъат Шиховнинг ажойиб голи эвазига ҳисобга олдинга ўтиб олган "Бухоро", кейинчалик Ислом Исоқжоновдан чиройли жавоб олди. Аммо мезбонлар жавоб голига ҳам тезкор реакция билдиришни уддасидан чиқишди. Натижада "Бухоро" муҳим ўйинда керакли ғалабани тантана қилди.\nТур мухлислари - Тошкентда\nСуперлиганинг 20-тур доирасидаги Тошкент дербиси "Пахтакор" - "Локомотив" учрашувида 16280 нафар томошабин ташриф буюрди.\n"Пахтакор" стадионидаги ажойиб муҳит остида ўтган баҳсда ғолиб номи аниқланмади. Учрашув давомида эса ҳар иккала жамоа мухлислари ўз суюклиларини фаол тарзда қўллаб-қувватлаб туришди.\nТур ҳаками - Шерзод Қосимов\nҲакамлар кўплаб хатоларга йўл қўйишда давом этишмоқда. Хориждан таклиф этилган Алиризо Фағони ҳам марказий баҳсда натижага таъсир кўрсатган хатоларга йўл қўйди. Мазкур турда Жиззахда ишлаган Шерзод Қосимов қолганларга нисбатан яхши ишлади. Ўйин натижасига таъсир қиладиган хатолар учрамади. Шу боисдан айнан Шерзод Қосимов тур ҳаками сифатида эътироф этилди.\nМатбуот хизматлари ичида айни кунда Ўзбекистонда биринчи рақам бўлиб турган "Пахтакор" барқарор ва профессионал ишлашда давом этмоқда. Муҳими, ҳар бир турни барқарор, оператив ва профессионал тарзда ёритиб боришмоқда. Ўйин атрофидаги тадбирлар ва учрашувдан кейинги тафсилотларни ёритиб боришда "Пахтакор" расмий сайти, ижтимоий тармоқлардаги барча саҳифалари бирдек фаол ва тезкор ишламоқда. Шу боисдан ҳам ушбу турда энг яхши ва фаол ишлаган матбуот хизмати сифатида яна "Пахтакор" эътироф этилди.\nТур иқтибоси: "Ҳакамларга инсоф берсин"\n"Бунёдкор" бош мураббийи Миржалол Қосимов яна бир бор ҳакамларни инсофга чақирди.\nҚуръада Равшан Эрматов билан бўлар-бўлмасга хуштак чалиб ўйинни тўхтавермасликни гаплашиб олинганди. Эрматовни ўзи Суперлигада энди европа ўйинлари сингари елкама-елка курашларга қўйиб бериш, футболчиларни ҳар бир йиқилганига хуштакни чалавермасликни айтганди. Бугун эса тескари ҳолат кузатилди. Бу эса ўйин темпига ҳам бевосита таъсир кўрсатади. Нафақат бизни, балки бу нарса футбол кўриш учун келган мухлисларни ҳам ғашига тегади. Европада елкама-елка курашларга қўйиб берилади. Футбол бу контактларга бой ўйин. Буни мураббийлар ҳам футболчиларга тушунтириб, ўз клубларида тарғиб қилишлари керак. Симуляция, сал тегинса ҳам йиқилавериш футбол сифатига таъсир қилади. Мухлисларга жанговор кураш, кескинлик қизиқ. Ҳакам эса хуштагини чалавериб ўйин темпини тушириб юборди. Елкама-елка урилиш бу нормал ҳолат футболда. Биз Суперлигада курашларга бой, жанговор футбол бўлишини айтгандик. Футболни курашсиз ўйнаб бўлмайди. Бу нарса бора-бора терма жамоага ҳам боради, - деди Миржалол Қосимов.\nТур голи - Санъат Шихов\n"Бухоро"нинг универсал қанот футболчиси, яъни вингери Санъат Шихов "Металлург" дарвозасига қойилмақом гол уришни уддасидан чиқди.\nСанъат Шиховнинг чамаси 28 метрлардан масофадан тепган кучли зарбаси ажойиб траектория хосил қилиб голга айланди. Бу гол эса сўзсиз турнинг энг чиройли голи сифатида эътироф этилди.\nТур дарвозабони - Роман Абдулов\nАГМК дарвозабони мазкур турда ҳам ўз дарвозасини жуда яхши қўриқлай олди. "Қизилқум"га қарши баҳсда Роман Абдулов бир неча вазиятда жамоасини муқаррар голлардан қутқариб қолди ва дарвозаси даҳлсизлигини сақлашга эришди.\nАбдулов жамоанинг асосий кипери Павел Матяшнинг йўқлигини умуман билдирмаяпти. Шу тариқа мазкур турда ҳам Роман Абдулов турнинг энг яхши дарвозабони дея эътирофга лойиқ кўрилди.\nТур мураббийи - Нўъмон Ҳасанов\n"Қўқон-1912"нинг Тошкентда "Бунёдкор" устидан қозонган ғалабасида албатта Нўъмон Ҳасановнинг ҳиссаси катта бўлди.\nТур сенсациясини қайд этган учрашувда "Қўқон-1912" "Бунёдкор"га нисбатан анча ёрқин футбол кўрсатди ва ҳақли равишда ғалабани тантана қилди. Бу ғалабада эса Нўъмон Ҳасановнинг учрашувга тайёрлаган тактикаси тўлиқ иш берди. Шу боисдан ҳам тур мураббийи сифатида Нўъмон Ҳасанов эътироф этилди.\nТур футболчиси - Жавоҳир Сидиқов\n"Қўқон-1912" плеймекри Жавоҳир Сидиқов мазкур турда энг яхши футболчи сифатида тан олинди.\n"Бунёдкор" билан бўлган баҳсда Жавоҳир Сидиқов ўзининг ажойиб ҳаракатлари эвазига рақиб ҳимоячилари доим босимда ушлаб туришга эришди. "Қўқон-1912" кўплаб ҳужумлари ҳам айнан Сидиқов орқали ривожлантирилди. Учрашувдаги дастлабки голни урган Ҳакимовни айнан Сидиқов тўп билан таминлади ҳамда ўйинга "нуқта" қўйган гол муаллифига айланди. Сидиқов бутун учрашувни бир маромда, юқори даражада ўтказишни уддасидан чиқди. Шу боисдан ҳам Жавоҳир Сидиқов тур футболчи сифатида эътирофга лойиқ кўрилди.\nДарвозабон: Роман Абдулов (АГМК)\nҲимоячилар: Олег Зотеев ("Локомотив"), Игорь Йелич ("Локомотив"), Ғиёс Комилов ("Қўқон-1912"), Сайдулло Раҳматов ("Насаф")\nЯрим ҳимоячилар: Иқбол Маликжонов (Қўқон-1912), Жавоҳир Сидиқов ("Қўқон-1912"), Жасур Ҳасанов (АГМК), Санъат Шихов ("Бухоро")\nҲужумчилар: Зафар Полвонов (АГМК), Жасур Ҳакимов ("Қўқон-1912")\n1. Тиаго Безерра ("Пахтакор) - 10\n2. Марат Бикмаев ("Локомотив") - 9 (3 пенальти)\n2. Исмоил Гонсалвеш ("Пахтакор") - 9 (6 пенальти)\n2. Жавлон Иброҳимов ("Бунёдкор") - 9 (2 пенальти)\n4.Саламат Қутибаев ("Бухоро") - 4\n4.Сардор Сулаймонов ("Навбаҳор") - 4\n4.Арслонмурот Амонов ("Бухоро") - 4\n17-тур рамзий терма жамоаси 29


Эрдўғон: Истанбулдаги портлашга доғистонлик, қирғизистонлик ва тожикистонлик алоқадор\n27 июн 2022, Тошкент вақти: 19:57\nТуркия президенти Режаб Тоййип Эрдўғон Истанбулдаги Отатурк аэропортида содир этилган портлашларга Доғистон, Қирғизистон ва Тожикистон гражданлари алоқадор эканини маълум қилди.\nРамазон ҳайити муносабати билан Истанбулдаги масжидлардан бирида ҳайит намозини ўқиган Эрдўғон журналистлар билан суҳбат пайтида Отатурк аэропортида 28 июнь куни содир этилган портлашларга алоқадорликда айбланиб 30 киши қамоққа олинганини билдирди. Унга кўра, гумонланувчилар орасида доғистонликлар, қирғизистонликлар ва тожикистонликлар бор.\nЭрдўғон портлашлар “Исломий давлат” гуруҳи томонидан амалга оширилганини яна бир бор тасдиқлади.\nАввалроқ матбуотда Истанбулда 40дан ортиқ кишининг ўлимига сабаб бўлган портлашларни Россия, Қирғизистон, Тожикистон ва Ўзбекистон гражданлари амалга оширгани тўғрисидаги таҳминлар айтилган эди.\nИстанбул аэропортида худкушлар томонидан содир этилган портлашларда 2 ўзбекистонлик ҳалок бўлган, 4 ўзбекистонлик эса яраланган.


Ислом дини гиёҳвандлик борасида нима дейди?\n18:52 / 23.02.2017\nИнсон Аллоҳга маҳбуб банда бўлиш йўлида сиҳат-саломатлигига катта аҳамият бериши ва саломатлигини барча зарарли нарсалардан, хусусан кашандалик, гиёҳвандлик, ичкиликбозлик каби иллатлардан, том маънода, инсон ҳаёти учун бало бўлган бу ишлардан ўзини сақламоғи вожибдир. Барчамизга маълумки, Ислом дини инсоннинг беш нарсасини ўз ҳимоясига олган. Бу беш нарса – инсоннинг жони, моли, обрўси, дини ва ақли бўлиб, булар аслида инсон учун ато қилинган улуғ неъматлардир. Инсон ўзидаги ва ҳатто ўзгалардаги мазкур нарсаларни муҳофаза қилиши, Аллоҳга маҳбуб банда бўлишига далилдир. Қасддан ёки бепарволик билан буларнинг бирортасига тажовуз қилиш инсоннинг бутун борлиғига тажовуз қилишга тенглаштирилган. Аллоҳ таоло Нисо сурасида:\nЯъни “Ўзларингизни ўлдирмангиз! албаттта Аллоҳ сизларга раҳм-шафқатлидир” дейди.\nАср вабоси деб ном олган ичкиликбозлик ва гиёҳвандлик, яъни наркотик моддаларни истеъмол қилиш, ўзини том маънода ҳалокатга улоқтириш экани ҳеч кимга сир эмас. Пайғамбаримиз Муҳаммад алайҳиссалом бир ҳадиси шарифларида:\nاجتنبوا الخمر فإنها مفتاح كل شر\n“Хамрдан сақланинглар, чунки у барча ёмонликларнинг калитидир”, - деганлар. Ҳадисдаги хамрдан мурод инсоннинг ақлини оладиган барча нарсалардир. У хоҳ қуруқ шаклда бўлсин, хоҳ ҳўл, яъни ичимлик шаклида бўлсин, бунинг фарқи йўқ. Дарҳақиқат гиёҳванд моддаларни ва маст қилувчи ичимликларни истеъмол қилган кишининг, аввало ақлининг бир қисми кетади ва натижада, ундан ҳаё кетади, ҳаё кетадиган бўлса, барча ёмонликларга кенг йўл очилади. Бугун ҳаётимизда, жамиятимизда содир бўлаётган жиноятларнинг аксари гиёҳвандлик ва ичкиликбозлик ортидан содир бўлаётгани ҳеч кимга сир эмас. Аллоҳ таоло мўмин-мусулмонларга бу иллатларнинг истеъмолини буткул ҳаром қилди.\nياأيها الذين آمنوا إنما الخمر والميسر والأنصاب والأزلام رجس من عمل الشيطان فاجتنبوه لعلكم تفلحون\n“Эй иймон келтирганлар! Албатта хамр, қимор, бутлар ва фол очадиган чўплар шайтоннинг ишидан бўлган ифлосликдир. Бас, ундан сақланингиз, шоядки, нажот топсангиз. Албатта шайтон хамр ва қимор туфайли ораларингизга адоват ва ёмон кўришликни солишни ҳамда сизларни Аллоҳнинг зикридан ва намоздан тўсишни хоҳлайди. Энди тўхтарсизлар?!” – деди.\nАллоҳ таоло ушбу оят билан мазкур ишларнинг барчасини ҳаром қилди. Ораларимизда жиноят ва адоватларнинг пайдо бўлиш сабабини ҳамда яхшиликлар, хусусан, Аллоҳнинг зикри ва намоздан тўсилишимиз сабаби ҳам айни шулар эканини маълум қилиб, энди тўхтарсизлар, деди. Ҳа, азизлар, дунё ва охиратда нажот топай деган киши Аллоҳ ҳаром қилган ишлардан тўхтамоғи керак. Бугунги кунда гиёҳвандлик ва ичкиликбозлик жон, жисм ва ақл неъматларининг заволига сабаб бўлмоқда. Шунга қарамай, кўпайса кўпайяптики, лекин камаймаяпти. Эркагу аёл, ёшу-қари, талабалар ва ҳатто мактаб болалари орасида ҳам бу оғуни истеъмол қилувчиларнинг топилаётгани, том маънода, жамиятимиз бошига келган балодир. Ҳа, ҳеч қандай муболағасиз, айнан шундай, бало бўлганда ҳам энг катта балодир. Жамиятда парокандаликни пайдо қиладиган, ҳатто оилаларда отани боладан, болани отадан айро қиладиган бу ифлосликни бошқача атаб бўлмаса керак. Ҳатто гулдек бахтли яшаб турган оилаларнинг бузилиб кетишига сабаб бўлаётгани барчамизга кундек равшан. Наша чекиб ёки ароқ ичиб келиб, хотини, болаларини урган, ҳатто отасига қўл кўтарганларни эшитиб: “Ё Аллоҳ, ўзинг сақла!” - деб юборамиз. Шундай ҳолатларни эшитганимизда, Аллоҳ бежизга бу ишларни ҳаром қилмаган экан деймиз. Бизларга буларни ҳаром қилган Аллоҳга ҳамдлар бўлсин!\nБу ишларнинг пайдо бўлиши ва оммалашиши бир сабабга бориб тақалади. Аллоҳ ва расулининг амрига юрмаслик, қиёмат ва охират савол-жавобидан қўрқмасликдир.\nРивоятда келади: Қайси бир жамоа бу дунёда маст қилувчи нарса устида жам бўлсалар, Аллоҳ уларни дўзахда жамлайди. Шунда улар бир-бирларини маломат қила бошлайдилар. Бири бошқасига: “Эй фалончи, Аллоҳ сени жазоласин, бу жойга тушишимга сен сабабчисан”, - дейди, иккинчиси ҳам унинг ўзига худди шу гапни айтади. Демак, бу ишларга одатланганларнинг борар жойи ҳам тайин. Одатда бу ишларга мубтало бўлишликда бошқа бир киши сабаб бўлади. Кўпинча ёмон дўст-улфатлар ўз тенгқурларини шу ишларга даъват қилишади. Ота-оналар бу борада яна ҳам ҳушёр бўлиб, фарзандлари ким билан дўст бўлганига эътибор қаратсалар, хулқи бузуқлар билан дўст бўлишдан сақлаб қолсалар, иншоаллоҳ, фарзандларини бу борада сақлаган бўладилар. Ёмон дўстнинг зарари ҳақида Саъдий шундай дейдилар:\nТо тавони мегирез аз ёри бад,\nЁри бад бадтар бувад аз мори бад.\nМори бад танҳо туро бар жон занад,\nЁри бад бар жон баъд иймон занад.\nБу байтнинг умумий маъноси: “Ёмон дўстдан эҳтиёт бўлгин, зеро ёмон дўст заҳарли илондан ҳам ёмонроқдир. Заҳарли илон сенинг жонингга уради, яъни чақса, жонинг оғрийди. Ёмон дўст эса жонингга ҳам иймонингга уради. Яъни ёмон киши ҳам жонингни ҳам иймонингни олади”.\nБаъзи кишилар оз-оз истеъмол қилса, маст бўлиб қолмайди ёки даво учун истеъмол қилса бўлади дейишади. Ваҳоланки Расулуллоҳ соллаллоҳу алайҳи васаллам:\n“Кўп миқдори маст қиладиган нарсанинг ози ҳам ҳаромдир”, - дедилар.\nЯна Умму Салама айтадилар: “Қизим бетоб бўлиб қолди. Бир идишга хурмо солиб қайнатаётган эдим. Пайғамбар алайҳиссалом келдилар ва “Нима қилаяпсан?” – дедилар. Мен “Қизим бетоб бўлиб қолди, буни унга тайёрлаётган эдим”, - дедим. Шунда У зот соллаллоҳу алайҳи васаллам: “Аллоҳ ҳаром нарсани даво қилмаган”, - дедилар. Яна бир сўзларида: “У даво эмас, балки зарардур”, - деганлар.\nЧекиш-ичишга одатланганлар ўз кайфу-сафоси йўлида ҳисобсиз мол-мулкини зое қилади, бу исрофдир. Оиласини хароб қилади, фақирликни келтиради, ишламасдан жамиятга зарар келтиради, тараққиётдан ортда қолади, ногирон зурриётлар қолдиради, касалликлар орттиради, охири шу ҳолатда ўлим топади. Энг даҳшатлиси, бу азоблар охиратда давом этади. Охиратдагиси эса оғир ва аламли бўлади. Бу оғу билан тижорат қилаётганлар, инсонларнинг жони билан тижорат қилаётган ҳисобланиб, улар бу бало сабаб ўлганларга нисбатан қотилдирлар. Тижорат қилиб топган пуллари эса хайрли ишларга сарфлашга ярамайди.\nАллоҳ таоло барчамизни, хусусан ёш авлод бўлган азиз фарзандларимизни барча салбий иллатлардан ўз паноҳида асрасин. Омин!\n“Усмон бин Мазъун”


ёки Зулфия икки карра ғолиба\n“Оңтүстік” матбуот марказида “Жанубий Қозоғистон” вилоят газетаси ҳамда вилоят таълим бошқармасининг услубият кабинети ҳамкорлигида ўтказилган эссе танловининг ғолиблари тақдирланди.\nТадбирда республика ўзбеклари “Дўстлик” ҳамжамияти раиси Икромжон Ҳошимжонов, вилоят ўзбек этномаданият бирлашмаси раиси Бадриддин Нишонқулов, Енбекши туман ўзбек этномданият бирлашмаси раиси, танловнинг бош ҳомийси Тоҳиржон Нишонбоев, шаҳар, туман мактаблари раҳбарлари, ғолиб ўқувчиларнинг устозлари ҳамда ОАВ вакиллари иштирок этдилар.\nТадбирни газетанинг бош муҳаррири Алишер Сотволдиев очди ва танловнинг мақсадини баён этиб, топширилган эсселарга доир фикр-мулоҳазаларни айтиш учун сўзни услубият кабинети методисти Шаҳло Норалиевага берди.\nЎз навбатида Ш. Норалиева Қозоғистон Республикаси Таълим ва фан вазирлигининг буйруғига биноан, 2016-2017 ўқув йили битирувчиларининг якуний имтиҳонлари, ОЎЮга кириш учун ЯМТ синовига ўзгаришлар киритилгани, авваллари битирув имтиҳонларида иншо ёзиб келган ўқувчиларимиз энди эссе ёзишини маълум қилди. Шунингдек, танловга тақдим этилган ишларда йўл қўйилган хатолар ҳамда намунали эсселарга тўхталди.\nТанловда вилоятдаги ўзбек тилида ўқитадиган умумий ўрта мактаб битирувчиларидан 78 нафари иштирок этди. Уларга давлат имтиҳонларида бериладиган 50та эссе мавзуси тақдим этилди.\nБеш кишидан иборат комиссия аъзолари томонидан таҳририятда 43та мавзуни ўз ичига олган 78та эссе текширилиб, ғолиблар аниқланди.\nДастлаб совриндор ўқувчиларга раҳбарлик қилган устозларга таҳририят ташаккурномаси ва эсдалик совғалари топширилди. Сўнг танлов низомига кўра, Туркистон шаҳридаги 13-сонли умумий ўрта мактаб ўқувчиси Ирода Ирисметова “Ижодкор ўқувчи”, Насиба Абдуллаева (устози Сабоҳат Йўлдошева) “Учқур фикрли ўқувчи”номинацияси билан, Сайрам туманидаги 94-сонли ўрта мактаб ўқувчиси Сабоҳат Абдусаломова (устози Гулмира Нурова) “Изланувчан ўқувчи” номинацияси билан тақдирландилар.\n3-совринли ўрин(уяли телефон) Туркистон шаҳридаги 2-сонли Ҳамза номли ўрта мактаб ўқувчиси Феруза Маҳмудова (устози Ҳусан Убайдуллаев), Сўзоқ туманидаги А. Навоий номли ўрта мактаб ўқувчиси Дилобар Исмоилова (устози Махсуда Файзуллаева) га насиб этди.\n2-ўрин (смартфон) Шимкент шаҳридаги 21-сонли ўрта мактаб ўқувчиси Зулфия Аҳмедова (устози Озода Мусаева) ҳамда Туркистон шаҳридаги Э. Иззатуллаев номли ўрта мактаб ўқувчиси Бону Жабборова (устози Феруза Анорбоева)га насиб этса, 1-ўрин(планшет)ни 2-ўрин совриндори Зулфия Аҳмедова(танловга учта мавзуда эссе юборган) қўлга киритди.\nБош муҳаррир А. Сотволдиев 1-2-ўрин совриндори Зулфиянинг устози Озода Мусаевага таҳририят ташаккурномаси ва эсдалик совға топширди. Шунингдек, Шимкент шаҳридаги 107-сонли мактаб-лицейнинг ўзбек тили ва адабиёти ўқитувчилари, комиссия аъзолари Барно Иброҳимова ва Машҳура Баҳромоваларга ҳам эсдалик совға ва ташаккурнома берилди.\nТадбир якунида барча иштирокчилар танлов ташаббускорлари ҳамда бош ҳомий Т. Нишонбоевга миннатдорчилик билдириб, ўз фикр-мулоҳазаларини ўртоқлашдилар.\nСобиржон ИСАМАТОВ тасвирлари.\nМухтабар УСМОНОВА, 2017-05-29, 13:03 173